Učinio je to i u ime svojih klupskih kolega Holanđana, što još više govori o tome kakva je harizmatična ličnost bio. Lično ga je primila i ondašnja kraljica Holandije Julijana, iako je Vasović dolazio iz komunističke države, ali je ta činjenica bila putokaz za sve druge klubove u Evropi, a posebno u Holandiji, gde su potom često igrali fudbaleri iz bivše Jugoslavije, ponajviše iz Srbije.\nVasketu (3. oktobar 1939. - 4. mart 2002) bi, da nije prerano preminuo, u utorak bio 78. rođendan. Tim povodom, na njegov fudbalski i ljudski trag podsetio nas je novosadski fudbalski trener Svetozar Čiča. Po mnogima, a i po nekim statističkim podacima, Vasović je bio, između ostalog, među najuspešnijim i najvećim takmičarima. Za jedanaest godina igranja za Partizan, Crvenu zvezdu i holandski Ajaks osvojio je dvanaest trofeja. Za njega je Dejan Savićević prilikom dolaska u Crvenu zvezdu rekao: „Voleo bih da budem uspešan kao Velibor Vasović jer je kao igrač osvojio najviše titula.”\n„KUPITE MI CIPELE”\nVelibor Vasović je rođen u Požarevcu 3. oktobra 1939. godine, kao poslednje, deveto dete oca Živojina i majke Jelke. Posle smrti oca, 1953. godine, preostali deo familije doseljava se u Beograd, u Ulicu despota Đurđa na Dorćolu. Drugi deo svog života je isto živeo na Dorćolu, u Ulici Strahinjića Bana. Mnogi misle da je Vaske fudbal počeo da igra odmah u Partizanu u timu „Matekalovih beba”, ali se varaju. Njegov prvi klub je, istina nakratko, bio Novi Beograd, koji je u to doba koristio jedno šljakasto igralište, preko puta Save. Vrlo brzo se na preporuku druga obreo u taboru i u ekipi tih čuvenih “beba”, a po sopstvenom kazivanju, uslov mu je bio da mu kupe cipele. Sve drugo je istorija i Vasketovo delo će malo ko nadmašiti. Ostaće zapisano da je on jedini, uz Milovana Ćirića, bio i igrač i trener Partizana i Crvene zvezde. Po završetku karijere Vaske nije zapostavio ni obrazovanje, diplomirao je pravo, položio pravosudni ispit, bio ugledan advokat u danima kada nije imao trenerski angažman.\nSvetozar Čiča i Velibor Vasović\nNjegova karijera, borbenost i dominantan karakter su podstakli 1996. godine Svetozara Čiču da u Srbiji, uz Vasovićevu pomoć i podršku, osnuje fudbalsku školu Ajaks (u međuvremenu je prerasla u fudbalski klub) u kojoj je Vasović za života bio, a i posthumno ostao počasni predsednik. Škola je, veoma uspešno, dve decenije egzistirala u Novom Sadu, beležeći vrlo dobre rezultate, a od ove godine prvi tim srpskog Ajaksa se takmiči, i to veoma uspešno, u beogradskoj Međuopštinskoj ligi - grupa A. Klub je promenio sedište, preselivši se iz Novog Sada u Beograd, gde je Velibor Vasović i stekao svoju početnu slavu. U zvaničnom grbu srpskog Ajaksa je lik Velibora Vasovića, a u Vasketovu čast srpski Ajaks je do sada održao osam Memorijalnih turnira, a sa tom praksom nastaviće i u Beogradu.\nTAKO JE GOVORIO VASKE\n"Moja suvišna strepnja"\n- U tom finalu, odigranom 1971. protiv Panatinaikosa, ostvario se moj životni san, osvojili smo Kup šampiona. Iako sam ja igrao još dva finala, ono sa Partizanom 1966. i još jedno sa Ajaksom, i oba puta sam bio strelac, ali nismo uspeli... Poznato je da smo mi očekivali Crvenu zvezdu u finalu, a dobili smo Grke, što je bilo neuporedivo lakše. Na tom trećem finalu, opterećen nekim našim balkanskim manirima, plašio sam se da me ne smene s mesta kapitena da bi neki njihov igrač, Holanđanin, primio pehar od kraljice. Suvišna strepnja... jer reč je o civilizovanoj zemlji. (u intervjuu „Anteni“ 2001)\n"Kako sam postao kapiten Ajaksa?“\n- Zašto sam baš ja izabran, stranac? Pošto je golman Hevet Bals okačio kopačke o klin, trebalo je izabrati novog vođu na terenu. Mihels je pozvao svih 16 prvotimaca i pitao nas šta mislimo, ko bi to mogao da bude. Inspirisan našim samoupravljanjem, predložio sam da sami izaberemo kapitena. Mihels je izdiktirao imena četvorice: Krojfa, Kajzera, Švarta i moje. Tajnim glasanjem sam dobio više glasova od sve trojice Holanđana zajedno, dok sam ja svoj glas dao Švartu. Taj čin je proširio moje vidike u shvatanju odnosa među ljudima, da nije važno odakle si (slovio sam kao igrač iz komunističke zemlje i javno govorio da sam komunista iako nikada nisam bio član partije) ako su prvi kriterijumi rad, profesionalnost i učinak. (u intervjuu „Dugi“ 1996).\nREKLI SU O VASKETU:\nMarko Pantelić, bivši igrač Ajaksa:\nNajtiši minut ćutanja ikad\n- Gledao sam prvu utakmicu Ajaksa posle Vasovićeve smrti. To je bio najtiši minut ćutanja koji sam igde video - ceo stadion, od igrača do navijača, pognuo je glavu i gledao dole. Vasović je imao nenormalan respekt u Holandiji. Ako pričamo o Veliboru Vasoviću, kapitenu šampionske generacije Ajaksa iz sedamdesetih, mogu da vam kažem da u očima naroda možda nije na istom nivou sa Johanom Krojfom, ali je, recimo, milimetar ispod. Eto, toliko je cenjeno njegovo ime tamo. To se ovde ljudima ne može objasniti - rekao je Pantelić za "Vajs".\nBranko Rašović, nekadašnji Vasovićev saigrač\nVuk i Branko Rašović\n- On je najbolji odbrambeni fudbaler koga sam video u životu, a igrao sam 15 godina u ligi ondašnje Jugoslavije i pet godina u Nemačkoj.\n- Vasović je ključni čovek moje karijere!\nOdužiti se Vasoviću\nFoto: Svetozar Čiča / Privatna arhiva\nTvorac „srpskog Ajaksa“, trener Svetozar Čiča, izneo je i jednu zanimljivu ideju.\n- Sama činjenica da je Velibor Vasović rastao i školovao se u Beogradu, igrajući za Partizan i Crvenu zvezdu, predvodeći oba kluba i kao trener, mnogo govori. Biti kapiten jednom Johanu Krojfu i desetorici drugih Holanđana je istorijsko priznanje za grad Beograd i Srbiju. Mislim da Vasović u svom Beogradu zaslužuje, ako ne bistu ili ulicu, ono makar spomen-ploču na ulazu zgrade gde je stanovao. Nadam se da će „Blic” i vaši čitaoci podržati taj predlog - rekao nam je Čiča.


Brzim prugama pravo u 1939. godinu\nVesti izvor: Kamatica, Alo\nDok Srbija planira izgradnju 10,5 kilometara brze pruge, na kojoj bi vozovi mogli da razviju brzinu od čak 160 kilometara na sat, ostatak železničke mreže se nalazi u gorem stanju nego 1939. godine.\nNaime, u Strategiji i politici saobraćaja u Srbiji do 2015. godine se navodi da je 1939. nivo usluga železnice u pogledu mnogih pokazatelja, redovnosti vozova i ukupnog komfora bio iznad današnjeg.\nZa revitalizaciju oko 1.000 kilometara glavnih pruga koja prema Strategiji koju je finansirala Evropska agencija za rekonstrukciju (EAR) predstavlja prioritet, potrebno je oko 13,5 miliona evra na godišnjem nivou.\nU ovom dokumentu, pored poređenja sa 1939. godinom, navedeno je i da je ceo vozni park odavno zreo za penziju jer je stariji od 30 godine, da je infrastruktura starija od 40 godina, a da je komunikacioni sistem potpuno zastareo (prosečna starost između 25 i 40 godina).\n- Obim železničkog saobraćaja je nizak, sredstva za rehabilitaciju oskudna, osnovna sredstva zastarela, zaduženost velika, a prevoz putnika nije profitabilan - ističe se u Strategiji.\nU kakvom je kolapsu železnički saobraćaj, pokazuju i podaci da, iako su pojedine pruge projektovane sa maksimalnim brzinama od 80, 100 i 120 kilometara na sat, dozvoljena tehnička brzina, usled lošeg održavanja i zastarelosti infrastrukture, iznosi manje od 60 kilometara na sat na polovini pruga.\nČak i na prugama Beograd-Šid i Velika Plana - Niš, koje su dvokolosečne i elektrificirane (gde su dozvoljene brzine veće od 100 km na sat) ima deonica u vrlo lošem stanju, pa je brzina vozova često oko 20 kilometara na sat ili manje.\nInače, dužina pruge u Srbiji iznosi 3.809 kilometara, od čega samo sedam odsto, odnosno 276 kilometara ima dva koloseka.\nU Strategiji se navodi da je za hitnu revitalizaciju pruga na Koridoru X (glavni železnički pravac koji u krakovima ide od Šida do Beograda i od Beograda do Subotice, odnosno Niša, Dimitrovgrada i Preševa) i dela pruge Beograd-Bar, potrebno od 25 do 30 miliona evra godišnje, odnosno oko 25.500 evra po kilometru na godišnjem nivou.\nGodišnji gubitak i po 300 miliona evra\nInače, Železnice, u kojima je zaposleno oko 18.500 radnika, svake godine beleže gubitak od oko 300 miliona evra.\n- Železnice danas troše više novca na energiju, nego na održavanje i zato je neophodno da se modernizuju i elektrifikuju glavne jednokolosečne pruge (iako je preporuka Svetske banke da je za sadašnji obim saobraćaja na najvećem delu srpskih železnica optimalna jednokolosečna pruga sa dizel vučom). Najveći izazov domaćoj železnici predstavlja ponovno uspostavljanje projektovanih brzina i standarda na mreži, a tek nakon toga povećavanje brzine - zaključuje se u strategiji.


Reis Kavazović kod premijera Katara - IlijasNet\nIlijasNet/Vijesti/BiH/Reis Kavazović kod premijera Katara *Arhiva\nReis Kavazović kod premijera Katara *Arhiva\nTokom sastanka reisu-l-ulema se zahvalio premijeru na dosadašnjoj podršci Katara\nRedakcija 16. Aprila 2019. @23:52\nTreći dan zvanične posjete Dohi reisu-l-ulema Islamske zajednice u BiH Husein ef. Kavazović, sa delegacijom IZ-e, sastao se sa Abdullahom bin Nasserom bin Khalifom al Thanijem, premijerom Katara, prenosi Anadolu Agency (AA).\nTokom sastanka reisu-l-ulema se zahvalio premijeru na dosadašnjoj podršci Katara, kako Islamskoj zajednici, tako i državi Bosni i Hercegovini, posebno na konstantnoj podršci u realizaciji infrastrukturnih projekata.\nNa sastanku se također razgovaralo i o saradnji institucija Katara sa srodnim organizacijama u BiH i učešću Katara u realizaciji projekata od interesa za IZ u BiH. Bilo je riječi i o trenutnoj situaciji u BiH i mogućoj realizaciji projekata koji bi bili u interesu svih njenih građana.\nPremijer Al Thani je u ime države izrazio spremnost na saradnju i podršku u svim oblastima koje su u interesu BiH i njenog naroda, dajući još jednom podršku cjelovitosti, suverenitetu i integritetu Bosne i Hercegovine kao buduće članice Evropske unije.\nPrijemu kod premijera prisustvovala je i Bisera Turković ambasadorica Bosne i Hercegovine u Kuvajtu, zaključili su iz Islamske zajednice u BiH.\n9. Januara 2020. @09:31


Poslednja divan-tribina „Beograda za početnike“ – o nepravedno zaboravljenoj srpskoj naučnici - MediaSfera\nSreda. 7.oktobar u 18 sati\nONLINE i UŽIVO u Rančićevoj kući\nRoditi se u 19. veku, kao žensko, i biti studentkinja početkom 20. veka, jasno је određivalo jak duh, izdržljiv karakter i vrednoću osobe. Simbolizovalo je pionirske napore i borbu mladih žena, koje su odlučile da se upuste u, tada za njih sasvim nov, prostor javnog delovanja i da iskoriste mogućnosti da, po prvi put u istoriji obrazovanja, steknu fakultetske diplome.\nOva tribina posvećena je ženama u srpskoj nauci, a posebno će se truditi da rasvetli lik, fascinantan životni put i delo čuvene srpske lekarke i naučnice Smilje Kostić-Joksić, koja je gotovo u isto vreme dobila orden Legije časti za primenu vakcine protiv tuberkuloze na jugoslovenskim prostorima, ali i udaljena sa Medicinskog fakulteta i moralno-politički diskreditovana, jer mnogi njeni stavovi nisu bili po volji tadašnjih vlasti. Rehabilitovana je tek 2001. godine, ali je ostala i dalje nepravedno skrajnuta i zaboravljena, u senci svog poznatog muža, naučnika Aleksandra Kostića i njihovog sina, kompozitora Vojislava Vokija Kostića.\nGošća tribine: Ivana Pantelić, istoričarka Instituta za savremenu istoriju\nModeratorka tribine: Smiljana Popov, autorka serijala „Beograd započetnike“\nTribina se može pratiti i online na fb strani Centra za kulturu Grocka\nOrganizatori tribine: Centar za kulturu Grocka i „Beograd za početnike“\nTehnička podrška: „OCOLO„ digital, studio za digitalne tehnologije\nBiće ovo poslednja tribina „Beograd za početnike“ u okviru Dana evropske baštine.\nDogađaj je podržalo Ministrastvo kulture i informisanja RS i GO Grocka\nTagoviBeograd za početnike dr Smilja Kostić Joksić onlajn tribina


Beko BIM 19700 DXMS ugradna rerna cena, cene Srbija, prodaja Beograd Novi Sad Niš\nBeko BIM 19700 DXMS ugradna rerna cene\nBeko BIM19700DXMS Vrsta rerne Nezavisna, Energetski razred A, Zapremina rerne 70 l - Reklamacioni period Fizičke karakteristike Karakterisitke rerne Reklamacioni period 60 meseci Boja Tamni nerđajući čelik Visina 59.5cm Širina 59.4cm Dubina 56.7cm Dimenzije 595mm x 594mm x 567mm Masa 36.7kg Pakovanje... specifikacija\ncena od 66.689,00 do 75.989,00 din | prodavnica (8)\nReklamacioni period Fizičke karakteristike Karakterisitke rerne Reklamacioni period 60 meseci Boja Tamni nerđajući čelik Visina 59,5cm Širina 59,4cm Dubina 56,7cm Dim. 595mm x 594mm x 567mm Masa 36,7kg Pakovanje\ncena od 71.570,00 din\nAEG BPB351120M ugradna rerna\nEPonuda nije internet prodavnica već Vam omogućava da brzo i lako nađete Beko BIM 19700 DXMS ugradna rerna po najjeftinijoj ceni. Naš cilj je da kupci budu što bolje informisani o ponudi Beko ugradna rerna BIM 19700 DXMS na tržištu Srbije. Vrlo lako nalazite željeni proizvod za kategoriju Ugradne rerne cene, ne morate da lutate od sajta do sajta za Beko Ugradne rerne, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko BIM 19700 DXMS ugradna rerna sa PRODAVCEM. EPonuda ne može da garantuje potpunu tačnost specifikacije i slika za Beko BIM 19700 DXMS ugradna rerna. Pre kupovine, podatke za Beko ugradna rerna BIM 19700 DXMS proverite na sajtu PROIZVOĐAČA.


Grafički dizajn i temeljna priprema za štampu - Print Plot studio\nGrafički dizajn i priprema za štampu su deo naših usluga, koje realizujemo u cilju postizanja najboljih rešenja za Vaše štampane materijale. Izlazimo u susret svim Vašim zahtevima kada je grafički dizajn u pitanju, nudeći grafička rešenja za sve materijale koji su Vam potrebni, bilo da je reč o majicama, vizit-karticama, fasciklama, memorandumima ili drugim stvarima.\nNudimo Vam najkvalitetniji grafički dizajn – od iscrtavanja (osmišljavanja) logotipa firme, pa sve do grafičkog rešenja za brendiranje izloga. Grafički dizajn i priprema za štampu u Print Plot studiju su Vam na raspolaganju. Kontaktirajte nas za više detalja!\nGRAFIČKI DIZAJN ZA VAŠE MATERIJALE: NAJBOLJA GRAFIČKA REŠENJA\nNaši dizajneri izrađuju kvalitetna i originalna grafička rešenja u skladu sa Vašim idejama, bilo da je reč o dizajnu logoa, ili brendiranju Vaših promotivnih ili nekih drugih materijala. Svojim dugogodišnjim iskustvom garantujemo da ćete biti zadovoljni našim grafičkim dizajnom, kao i kvalitetnom štampom koja je najvažniji uslov za dobru reklamu\nDovoljno je da nas kontaktirate, nakon čega ćemo zajedno precizirati koje su Vaše potrebe, a mi ćemo Vam ponuditi najbolja rešenja i preporuke u skladu sa vašim zahtevima.\nGrafički dizajn prilagođen\nrazličitim potrebama štampe\nDizajnerska rešenja za Vaše materijale prilagođavamo svim vrstama štampe, tako da krajnji rezultat bude dizajn vrhunskog kvaliteta u svim svojim segmentima. Neverbalna komunikacija je često važnija i od verbalne, a sprovode je dobra dizajnerska rešenja koja zahtevaju vrhunsku stručnost i kvalitetnu štampu.\nCeo paket brendiranja na jednom mestu –\nPrint Plot studio može da se pohvali timom vrhunskih, profesionalnih grafičkih dizajnera, koji pored iskustva u samom dizajnu poseduju i neprocenjivo praktično iskustvo u sprovođenju ideje od početka do samog kraja, odnosno do štampe.\nUpravo to je velika prednost u odnosu na dizajnere koji nemaju praktičnog štamparskog iskustva. Na taj način se u našoj štampariji već prilikom dizajniranja maksimalno vodi računa o tome kako će grafičko rešenje izgledati u štampi, čime su izbegnute sve potencijalne nepravilnosti.\nVelika prednost za naše klijente ogleda se u tome što kod nas dobijaju ceo paket brendiranja, od ideje do realizacije, a to na kraju uključuje i rad na terenu, odnosno postavljanje materijala ukoliko je to potrebno. Sve ovo možete dobiti po ceni koja je izuzetno povoljna u odnosu na sam kvalitet i paket usluga koje nudimo.\nPRIPREMA ZA ŠTAMPU – UKLAPANJE GRAFIČKIH ELEMENATA U CELINU\nPriprema za štampu podrazumeva krajnji korak kontrole i uklapanja elemenata pre samog puštanja faila u štampu. U tom procesu prolazimo kroz sve sitne dorade koje se tiču pomeranja pojedinih detalja od ivice papira, provere rezolucije i drugih karakteristika fajla, fletenovanja lejera, zatim uklapanja elemenata – slika za odgovarajuću dimenziju tabaka papira kada je to potrebno, kao i odgovarajuća podešavanja kada je dvostrana štampa u pitanju.\nOvaj proces obuhvata i pojedine prepravke i kontrolu kod vektorskih crteža kada je katovanje u pitanju, zatim učitavanje plot stila (kada je reč o AutoCad-u), instaliranje fontova ukoliko nisu već prebačeni u krive i slično tome.\nRezultat je uklapanje svih elemenata u jednu celinu koja omogućava ekonomičnu štampu i vrhunski kvalitet, prema svim Vašim očekivanjima.\nDobra priprema za štampu je preduslov za realizaciju ideje, zbog čega joj pristupamo sa najvećom pažnjom i uz primenu svih neophodnih koraka. To podrazumeva i besprekorno poznavanje tipova i vrste štampe, postupaka dorade, vrste papira i drugih faktora važnih za samo štampanje.\nCENA PORUDŽBINE ZA GRAFIČKI DIZAJN\nUkoliko Vam je potreban grafički dizajn, kontaktirajte nas – zajedno ćemo dogovoriti optimalni rok izrade željenih rešenja! U našem cenovniku možete pogledati cene grafičkog dizajna kao i pripreme za štampu, a Print Plot studio Vam stoji na raspolaganju i za sve dodatne informacije!


Uprkos neverovatnoj rusofobiji, američki navijači stižu u Rusiju - Sputnjik Srbija\n07:24 15.04.2018 Preuzmite kraći link\nBela kuća je pozvala američke navijače da „dvaput razmisle“ pre nego što odu u Rusiju na Svetsko prvenstvo u fudbalu. U Moskvi niko nije iznenađen takvim rusofobičnim stavom, jer to vide kao nastavak političke i informacione borbe protiv Moskve.\nAmbasada Rusije u SAD je navela da će američki navijači biti najbrojnija grupa stranih navijača na šampionatu sveta u Rusiji.\n„Neko u Vašingtonu se veoma uplašio videvši statistiku kupovine ulaznica za SP 2018 u Rusiji. Prema podacima FIFA, do početka aprila američki navijači su kupili 16.462 ulaznice. Oni će biti najbrojnija grupa stranih navijača. Ne može a da nas to ne raduje“, navele su ruske diplomate na svom profilu na Fejsbuku, reagujući na pisanje „Gardijana“, koji je naveo da je američkim navijačima preporučeno da se uzdrže od putovanja u Rusiju na SP u fudbalu.\nPrema navodima lista, visoki zvaničnik Bele kuće je pozvao američke navijače da „dvaput razmisle“ pre nego što odu u Rusiju na Svetsko prvenstvo u Rusiju, pošto diplomatska kriza između Rusije i Zapada stavlja konzularne službe u tešku situaciju. Takođe je naglasio da je svaki veliki sportski događaj meta za teroriste.\n„Uprkos masovnoj rusofobičnoj kampanji u vodećim američkim medijima, a možda i zahvaljujući njoj, interesovanje za našu zemlju raste. Amerikanci, u stvari, žele da svojim očima vide kakva je situacija u Rusiji“, naveli su u ruskoj ambasadi, dodajući da u tim anonimnim upozorenjima ne vide preteranu brigu za bezbednost svojih građana, ali da vide strah da će se ogromnom broju Amerikanaca i Engleza svideti Rusija, njeni gradovi i ruski narod.\n„Pretnja u stvari postoji. Pretnja je u tome što će ogroman broj stanovništva na Zapadu prestati da veruje u svakodnevnu antirusku propagandu“, istakla je Ambasadi Ruske Federacije u SAD.\nRuski eksperti navode da je to nastavak političke borbe protiv Rusije i pokušaj da se diskredituje SP u Rusiji, a takođe podsećaju da su neke evropske zemlje objavile politički bojkot šampionata, najavama da neće poslati svoje zvanične delegacije.\n„To što mnogi američki navijači žele da posete našu zemlju je posledica toga što je fudbal u SAD jedna od najpopularnijih sportskih igara. Mnogi Amerikanci navijaju čak i za evropske timove i reprezentacije. Šampionat će se održati u 11 gradova i sigurno će deo navijača doći kako bi video našu zemlju. Trebalo bi imati u vidu i uprošćenu proceduru ulaska u zemlju — može se doći faktički bez vize. A pritisak američkih vlasti na navijače koji planiraju da dođu u našu zemlju govori o tome da se SAD ne libe da urade sve kako bi pokvarile taj događaj i zarad toga ne biraju sredstva. Ali, ja mislim da u tome neće uspeti“, rekao je za Sputnjik ruski politikolog Aleksandar Gusev.\nAnalitičari kažu da uspešno održavanje SP u fudbalu, kome prisustvuje dosta stranaca i koje nije praćeno nemirima i neredima, daje određeni signal svetskoj zajednici da je Rusija zemlja sa kojom je moguće družiti se, a ne ratovati i svađati se.\nRuski zvaničnici navode da su skoro sve ulaznice za SP u Rusiji rasprodate, a da su skoro polovinu njih kupili stranci, i ističu da su takva takmičenja, između ostalog, i stvorena kako bi se uklonile sve barijere i rešile političke razlike.\nPodsetimo, do Svetskog prvenstva u fudbalu ostala su još 63 dana. Utakmice će se igrati u 11 gradova i na 12 ruskih stadiona, od 14. juna do 15. jula.\nrusofobija, Amerikanci, mundijal


Crippled Corner: MODERNO ROPSTVO\nKonačno se pojavio TV film a možda i prva epizoda serije MODERNO ROPSTVO koja je deo velikog projekta o trgovini ljudima.\nTV film režirao je Vladimir Paskaljević koji je već pokazao svoje tintobrassovske sklonosti u filmu ĐAVOLJA VAROŠ, u kome nažalost ceo sadržaj nije bio usklađen sa onim što je njemu očigledno jača strana a to je nestašni, pubertetski pristup filmu sa akcentom na prljavu, naivnu erotiku i popriličan nemar prema tehničkoj realizaciji u jednom gonzo maniru za koji je odgovoran naš poznati DP Milan Spasić Papi. Iako je ovde reč o TV filmu, SESTRE su ipak kudikamo zahtevnija forma, naprosto reč je didaktičkom filmu koji treba da ukaže na zastrašujuće razmere i opasnosti trgovine ljudima.\nMeđutim, Paskaljević u najboljim delovima svog filma postiže efekat cormanovskog exploitationa, i u najefektnijim momentima deluje kao campy film "moralne panike" u kome se moralna panika stvara oko trgovine ljudima i tržišta seksa.\nIspovesti žrtava trgovine ljudima generalno u sebi nose izvesnu dozu neuverljivosti, delimično i zato što žrtve ponekad prenebregavaju određene detalje koji su doprineli da nasednu na ponude trgovaca ljudima. U ovakvim slučajevima život ume da bude znatno bizarniji od neke dramske konvencije na koju smo navikli. Sa ovako niskim stepenom ubedljivosti, otud ceo uvod u svet prostitucije deluje apsolutno eksploatatorski, iako jasno to nije bila namera. Prosto okolnosti koje dovode do toga da devojke postanu žrtve same po sebi su na granici uverljivosti a u Paskaljevićevoj realizaciji deluje podjednako kao i pijetet koji može osećati Pam Grier dok se tušira i razmišlja o ubijenom ljubavniku koga planira da osveti.\nI u tom domenu javne kuće, moralne panike, seedy erotike i sl. Paskaljević najbolje funkcioniše. Međutim, kada iskorači izvan prenaglašene prljavštine u svet policije (tradicionalni problem srpskog filma) i suda, onda sve postaje manje ili više negledljivo.\nOtud, SESTRE deluje kao i sama ĐAVOLJA VAROŠ kao dosta svež zaokret u odnosu na tipične "pitome" programe koji se kod nas nude. U tom smislu, čini mi se da će imati svoje mesto na TVu. Naše televizije odavno nisu snimale serije koje govore o nečem ozbiljnom, a reklo bi se da ni TV filmovi nemaju veće pretenzije uz NEKO ME IPAK ČEKA kao izuzetak.\nU poređenju sa NEKO ME IPAK ČEKA, može se reći da su SESTRE znatno življe i zabavnije za gledanje, pa čak i da im je poruka jasnija od onog dosta neubedljivog pro life poetskog prenemaganja. S druge strane, SESTRE isto tako jesu ipak manje uglađenje i zastarele od NEKO ME IPAK ČEKA a to je nešto što naša publika ume da ceni.\nIpak, ono što je mene ponajviše razgalilo i inspirisalo jeste scena u kojoj Dušan Premović, glumac i scenarista, koga sam svojevremeno definisao kao rodonačelnika "ginekološkog neorealizma" zbog svojih radova NEKO ME IPAK ČEKA i FLEŠBEK, prisustvuije sceni abortusa. To je u ravni uzimanja Cronenberga da igra obducenta ili lekara u filmovima kao što su THE FLY ili EXTREME MEASURES. Taj touch je onac koji delo krasi, čak i da je potpuno slučajan!\nŠto se glumaca tiče, Ljubiša bandović je ostvario odličnu ulogu kao Tadija Tasić, ozloglašeni pimp dok su Ivana Vuković i Ana Mandić u naslovnim ulogama solidne s tim što Vuković ima od starta izraz žrtve dok Ana Mandić uspeva da ponudi nešto intrigantniji i bolje transformisan lik, u čemu joj je doduše pomogao i scenario.\nOstatak ekipe manje više ne zaslužuje pažnju izuzev zabavnih kameo pojavljivanja Strongmana Jovanovića i Krčmarika iz SRPSKOG FILMA u ulogama ozloglašenih pimpova-siledžija.\nVlada Paskaljević je ponovio svoju formulu iz ĐAVOLJE VAROŠI sa svim njenim problemima. Nadam se da će se uskoro opredeliti da se pozabavi nekim nepretencioznijim formama gde će ta opipljiva energija sa kojom prilazi stvarima doći do izražaja...\nPosted by Krunić at 7:50 AM


Korać: Godinama nemam veze sa tom strankom - Politika - Dnevni list Danas\nPočetna » Politika » Korać: Godinama nemam veze sa tom strankom\nOdgovor na naslov u Danasu "Bakić: Stranka nam ustupa Koraćeva SDU"\nP. D.23.11.2019. 08:35\nS obzirom da ste obavestili vaše čitaoce i mene da je Jovo Bakić „preuzeo SDU Žarka Koraća“, moram sa izvesnim žaljenjem da vas obavestim da je vest netačna i da godinama nisam član te stranke i nikakve veze sa njom nemam.\nČovek bi očekivao da me je vaša novinarka nešto o tome pitala kada sam već u naslovu, ali izgleda da se u reči Jove Bakića ne sme sumnjati.\nNekom drugom prilikom o izuzetno zanimljivoj i sasvim novoj temi u našem političkom životu da se registrovane stranke „preuzimaju“ umesto da se održavaju izborne skupštine i na njima biraju nova rukovodstva.\nAli kako rekoh više nikakve veze sa tom strankom nemam. Inače čovek bi od vaše novinarke očekivao bar pitanjce šta je falilo Levici Srbije u kojoj je Jovo Bakić bio potpredsednik ili nekim od pokreta i saveza kojima je do juče pripadao. Ali očigledno bi ta pitanja poremetila radosnu vest da se od juče političke stranke u Srbiji „preuzimaju“, tako da će nasi potomci godinama proučavati kako smo sve obogatili političku praksu sveta.\nPored ostalog dijalektički vezujući politički stav da treba juriti po ulicama sa motkom pripadnike sadašnje vlasti i izaći na izbore koje su raspisali sa „preuzetom“ strankom“, navodi se u pismu koje je Žarko Korać, samostalni poslanik na listi Liberalno-demokratske partije uputio Danasu povodom teksta objavljenog 22. novembra. Korać je u petak za FoNet izjavio i da je iz Socijaldemokratske unije „prijateljski istupio“ pre pet godina. „Ja više ne znam ni ko vodi SDU, niti sam njen član“ – rekao je on.\nU naslovu našeg teksta rečeno je „Koraćeva SDU“ kako bi čitaoci mogli da se odmah upute o kojoj partiji je reč. Usled mnoštvu stranaka sličnog imena, ponekad u političkom izveštavanju, radi prepoznatljivosti stavlja se i ime osnivača – poput recimo, „Đinđićeve DS“, „Koštuničnog DSS“… Uz tekst je, međutim, objavljeno istaknuto i uokvireno objašnjenje da je SDU 1996. osnovao Žarko Korać izdvajanjem iz Građanskog saveza Srbije Vesne Pešić, i navedeno je i da se Korać u međuvremenu povukao iz SDU, te da sada nastupa kao samostalni poslanik sa liste LDP. Rečeno je i da se Koraćevo ime kao osnivača i dalje pominje na sajtu SDU (gde je navedeno i ime sadašnjeg lidera Ivana Zlatića). Iz celine teksta potpuno je jasno da Korać nije lično i neposredno „ustupio“ Jovi Bakiću stranku, već je detaljno opisano kako nastaje nova politička organizacija. Poznato da je za osnivanje nove stranke potrebna zahtevna procedura i novac: 10.000 overenih potpisa podrške građana, koji već nisu podržali neku drugu partiju. J. L.\nJovo BakićSDUŽarko KoraćBeograd\n8 reagovanja na “Korać: Godinama nemam veze sa tom strankom”\n23. novembra 2019. u 09.13\nNe razumem čemu takav gnev Žarka Koraća.\n23. novembra 2019. u 09.16\nPa što sam onda kupovao nove patike?\n23. novembra 2019. u 10.17\nE moj Bakiću šta ti je to trebalo ,pa Korać radi za EU što automacki znači da mora da podržava Vučića,odmah u startu si ispao.


Postavio Yucom - 26/07/2017 Mediji\nKurir je obišao CSR Rakovica, gde je Marko Nikolić 12. Jula zverski ubio bivšu suprugu Maju Đorđević i sina Mihaila, i uverio se da ovaj centar od juče, umesto jednog, zaista obezbeđuju dvojica radnika.\nMeđutim, sagovornici Kurira upozoravaju da par radnika neće sprečiti nove krvoločne zločine nasilnika i apeluju da se nađe sistemsko rešenje.\nOvo beće sprečiti nove tragedije ako centri za socijalni rad i dalje nastave da prave pogrešne procene, a sudovi da donose odluke da se deca viđaju sa visoko rizičnim i nasilnim roditeljima – kaže za Kurir Vanja Macanović iz NVO Autonomni ženski centar i dodaje da će obezbeđenje samo dati malo više dostojanstva Centru za socijalni rad jer neće moći baš svako da ulazi kad hoće.\nDok odgovorni u institucijama ne budu snosili odgovornost i dok budu prikrivali greške svojih zaposlenih, ništa se neće promeniti – kaže Macanovićeva.\nI Milan Antonijević, direktor Komiteta pravnika za ljudska prava, slažese da povećanje broja pripadnika obezbeđenja nije dovoljno da reši problem.\nOve mere deluju kao interventne, da bi se smirila uznemirena javnost. Ovo može da bude prvi korak, ali sistem mora da se temeljno reformiše. Moramo na adekvatan način pratiti slučajeve nasilja, nasilnike, ali i ograničiti uslove pod kojima se viđaju sa decom.\nPodsetimo, 5.jula, samo nedelju dana pre ubistva Maje Đorđević i njenog deteta, ispred Centra za socijalni rad na Novom Beogradu stradala je Olga Lovrić, kojoj je suprug zadao više udaraca kamenom u glavu.\nFormirati specijalne jedinice\nPredstavnici nevladinih organizacija predložili su juče da se formiraju specijalizovane organizacione jedinice u centrima za socijalni rad koje će se baviti procenom ruzika i omogućiti hitnost u reagovanju.\nNe može se insistirati na kontaktu deteta sa već nasilnim roditeljem – istakao je Saša stefanović, direktor Mreže organizacija za decu srbije. On je dodao da je od preporuka koju su uputili nadležnim ministarstvima i da se dete koje prisustvoje nasilju u porodici smatra direktnom žrtvom nasilja, kao i da se njegova bezbednost osigura kroz podršku nenasilnom roditelju.


srpsko-albanski odnosi : Južne vesti\nPredavanje o srpsko-albanskim odnosima u Pirotu\n11:28, 22. 8. 2019.\nOdnosi između Srba i Albanaca u 20. veku tema su predavanja koje će se održati u četvrtak 29. avgusta u čitaonici Narodne bibilioteke u Pirotu. Predavanje organizuje Udruženje istoričara Pirota, a ulaz je slobodan za sve posetioce.\nDveri: Zabranjena "Balkanska međa", zabraniti i "Dane komandanta Lešija"\n17:28, 21. 5. 2019.\nOsamanestu godinu za redom na jugu Srbije održavaju se “Dani komandanta Lešija” u čast poginulog lidera takozvane Oslobodilačke vojske Preševa, Medveđe i Bujanovca Ridvana Ćazimija. Vranjske Dveri traže da se manifestacija zabrani, a urednik Bujanovačkih Nikola Lazić kaže da bi zabrana tek dovela do tenzija, kao što se desilo sa nedavnom zabranom filma “Balkanska međa” u Bujanovcu.\nPredsednik Opštine Bujanovac pozvao na marš za ujedinjenje sa Kosovom\n11:20, 9. 11. 2018.\nPrvi čovek Bujanovca Šaip Kamberi podelio je na svom Fejsbuk profilu najavu udruženja "Ćamerija" da će u subotu u Prištini organizovati marš za podršku ujedinjenju Preševa, Bujanovca i Medveđe sa Kosovom, rekavši da očekuje da će na maršu učestvovati Albanci "iz svih albanskih zemalja", prenosi RTS.\nZoran Stanković: Albanci na jugu su građani Srbije\n17:24, 11. 9. 2018.\nPredsednik Koordinacionog tela za Bujanovac, Preševo i Medveđu rekao je, nakon izjave lidera Albanaca sa juga Srbije u Prištini da su najdiskriminisanija nacija, da je političkim predstavnicima Albanaca iz ovih opština nebrojeno puta rečeno da oni nisu tema razgovora u Briselu, kao i da su oni "građani Republike Srbije i da svoje probleme, kao i do sada, rešavaju u nadležnim državnim organima zemlje u kojoj žive“.\nPriče o albanskoj "okupaciji" juga Srbije koje niko ne dokazuje\n16:24, 1. 8. 2018.\nIako i prema svedočenjima pojedinih građana, na jugu ima onih koji u ime Albanaca kupuju stanove i zemlju od Srba, i dalje se bez zvaničnih podataka i dokaza govori o albanskoj “okupaciji” ovog dela srpske teritorije. Ministar Nebojša Stefanović je rekao da “policija neće da dozvoli fiktivno prijavljivanje” i menjanje demografske slike juga Srbije, dok predsednik Aleksandar Vučić najavljuje da će "uskoro iznaći sa zvaničnim podacima".\nAlbanci sa juga usvojili deklaraciju kojom traže ista prava kao Srbi na KiM\n16:16, 16. 7. 2018.\nAlbanski odbornici iz skupština opština Bujanovac, Preševo i Medveđa održali su tokom vikenda zajedničku sednicu na kojoj su usvojili deklaraciju kojom su ovlastili "parlament, predsednika i Vladu Kosova" da o pravima Albanaca sa juga Srbije pregovaraju u finišu pregovora Prištine i Beograda u Briselu.\nJug Srbije i nemiri na severu Kosova: Strah spaja Srbe i Albance\n21:35, 27. 3. 2018.\nI pored razlika koje među njima postoje, Albance i Srbe na jugu Srbije, prenose Bujanovačke, povezuje zajednički osećaj straha posle nemira na severu Kosova, i hapšenja pa deportovanja sa ove teritorije Marka Đurića, direktora Vladine Kancelarije za Kosovu i Metohiju.


Preminuo Mori Kante, pevač legendarnog hita “Yé ké Yé ké” | Headliner\nHome»Muzika»Preminuo Mori Kante, pevač legendarnog hita “Yé ké Yé ké”\nHeadliner.rs / 23/05/2020 /\t0\t/\t245\nMori Kante/Photo: [email protected]\nPevačka zvezda afričke scene Mori Kante preminuo je, posredno zbog pandemije koronavirusa. Naime, Kante nije mogao da doputuje u Francusku gde je dosad lečio svoje hronične bolesti. Umro je u 71. godini od zdravstvenih komplikacija u petak u bolnici Konakriju u Gvineji, potvrdio je njegov sin.\nMori Kante rodio se 1950. godine u Francuskoj Gvineji u porodici muzičara i već sa sedam godina poslat je u Mali kako bi naučio da svira tradicionalni afrički instrument koru.\nGodine 1971. postaje član Rail Banda u kojem je Salif Keita bio pevač sve do 1973. kad Kanteu prepušta svoje mesto. Pjesmu “Yé ké yé ké” objavljuje 1987. i ona tada postaje najprodavanija afrička pesma svih vremena. “Yé ké yé ké” je ujedno postao prvi broj 1 afrički hit u Evropi u istoriji. Singl je prodat u više od milion kopija, da bi potom i album “Akwaba Beach” na kojem se nalazio, takođe postao najprodavaniji afrički album svih vremena. Zanimljivo je da je album “Akwaba Beach” u sebi nosio i versku tematiku, na njemu je i pesma “Inch Allah” koja slavi islam.\nMori Kante je neočekivano opet ušao u evropski fokus 1994. zahvaljujući nemačkom tehno duu Hardfloor koji je napravio remiks pesme “Yé ké yé ké”, a 2006. je gostovao kao pevač i britanskom DJ-u Darenu Tejtu u “Narama”.\nDana 16. oktobra 2001. proglašen je Ambasadorom dobre volje u UN-ovoj organizaciji zaduženoj za hranu i poljoprivredu. Tiken Jah Fakoly, Amadou & Mariam i reper Didier Awadi, dakle afričke glazbene zvijezde, su zajedno s njim snimili pesmu “Africa Stop Ebola” koja je imala edukativan tekst i širila spoznaju o smrtonosnoj bolesti tokom epidemije ebole. Pesma je objavljena 2014. i prodata je u 250.000 kopija dok je sva zarada uplaćena zdravstvenoj organizaciji Lekari bez granica koji su se na terenu borili sa smrtonosnom zarazom.\nParadoksalno, Mori Kante je umro jer nije mogao da pređe francusku granicu toekom pandemije korona virusa u periodu kad mu je terapija najviše trebala.\nTags:AfrikaFrancuska GvinejaMori KanteMory KantépevačYé ké Yé ké\nMori Kante/Photo: facebook@morykanteofficial


Kantrimen: Dijalog, a ne pregovori\nPregovorima Beograda i Prištine u Briselu američka vlada prisustvuje u ulozi gosta, na poziv Evropske unije, a Vašington predstavlja zamenik pomoćnika američkog državnog sekretara Tomas Kantrimen.\nPred početak razgovora, Kantrimen je istakao da je dijalog važno sredstvo za ostvarenje praktičnih incijativa koje će unaprediti život gradjana Kosova, ali i izneo ocenu da mediji i političari na obe strane „preuveličavaju“ značaj tog dijaloga.\n„U pitanju je dijalog, a ne pregovori, i svrha tog dijaloga će biti osujećena ako se bilo koja strana bude žestoko držala svojih pozicija“, istakao je američki diplomata. Kantrimen podvlači da je pitanje kosovskog statusa za SAD završeno, i da se status ne može promeniti dijalogom, što ne znači da to pitanje ne može da bude pokrenuto. „Jasno nam je da će praktična rešenja nekih pitanja dotaći definiciju statusa. No za nas je status činjenica o kojoj se može razgovarati ali se ne može promeniti“ – istakao je Kantrimen na brifingu za novinare.\nOn očekuje da će dijalog u Briselu proizvesti seriju sporazuma, od kojih bi se svaki odnosio na jednu konkretnu, praktičnu oblast, a mogao bi da se primeni čim bude dogovoren u Briselu, ali je dodao da to zavisi od učesnika i posrednika, odnosno EU.\nZvaničnik Stejt Departmenta navodi da SAD imaju puno poverenje u EU da će postaviti dnevni red i voditi dijalog kako bi se ostvario cilj da se istinski unapredi život gradjana Kosova i Srbije. Kantrimen navodi da svaka strana u dijalogu može da pokrene svako pitanje, iako je dodao da SAD imaju poverenja da će se Robert Kuper, predstavnik EU, truditi da dijalog drži u okviru oblasti kod kojih je moguće ostvariti praktični napredak. On je rekao da SAD očekuju da se „o praktičnim, ne-političkim pitanjima razgovara na konstruktivan način“, te da je zadovoljan uveravanjima koje je Vašington dobio od obe vlade da je to njihov pristup dijalogu.\nGovoreći o ulozi SAD, on je naveo da će Vašington, ukoliko EU zatraži američku pomoć, biti na raspolaganju obema stranama da im pruži pomoć u pronalasku kreativnih rešenja, ali da se u Briselu nalazi na poziv EU i poštuje tu ulogu.\nKantrimen je primetio da će kosovski parlament voditi debatu o tome šta Kosovo može da ostvari dijalogom u Briselu, ali i izrazio uverenje da je taj dijalog ključan za ostvarenje tri glavna cilja Kosova - nedvomisleno uspostavljanje punog suvereniteta, ostvarenje većeg medjunarodnog priznanja, uključujući članstvo u Ujedinjenim nacijama, i početak procesa rada na prijemu u članstvo EU.\nZvaničnik Stejt Departmena je takodje ocenio da istraga o navodima izveštaja Dika Martija o trgovini organima na Kosovu ne bi trebalo da ima uticaja na dijalog, ali i ponovio da SAD te navode shvataju veoma ozbiljno, te da veruju da je Euleks nadležan za istragu.\nNa pitanje novinara da prokomentariše hapšenje generala Jovana Divjaka u Beču, na osnovu poternice koju je izdala Srbija, Kantrimen je izjavio da je uveren da će austrijska vlada i pravosudje postupati u tom procesu u skladu sa činjenicama i medjunarodnim pravom.\nOn je, takodje, izrazio razočarenje što je Srbija odbila poziv da prisustvuje poslovnoj konferenciji u Baltimoru krajem meseca, na koju su pozvani biznismeni i vladini predstavnici iz regiona Balkana, zato što je pozvana i delegacija Kosova. „To nas je razočaralo ne kao političko, već kao ekonomsko pitanje. To što Srbija bojkotuje konferenciju i obeshrabruje srpske biznismene da učestvuju zajedno sa stotinama investitora iz SAD i regiona šalje pogrešnu poruku i potkopava dosadašnje iskrene napore i Beograda i Vašingtona da izgrade bolje ekonomske odnose“, zaključio je Tomas Kantrimen.


Glavne teme samita u Briselu, RTS imao uvid u nacrt zaključaka lidera EU - Blitz RS - Vesti\n„EU podržava perspektivu članstva za zemlje Zapadnog Balkana i poziva na ubrzavanje procesa pristupanja“, stoji u nacrtu zaključaka lidera EU, u koji je RTS imao uvid.\nLideri EU u tekstu pozivaju Evropsku komisiju, visokog predstavnika i Savet EU da „razviju i unaprede ideju o postepenoj integraciji regiona u EU već tokom samog procesa proširenja, na reverzibilan način zasnovan na zaslugama“.\nTaj predlog podržala je i Austrija u svom „non-pejperu“, kao i mnogi eksperti iz EU i regiona.\nZvaničnik EU uključen u pripremu samita kaže da je dolazak na razgovore u Briselu „prirodna stvar za partnere iz regiona, za koju nije bilo potrebno posebno ubeđivati lidere ove tri zemlje“, ocenjujući da je „jasno da u regionu postoje frustracije zbog sporosti procesa“.\n„Nova metodologija proširenja usvojena prošle godine nije dovela do ubrzanja procesa niti je donela ekonomske prednosti koje bi trebalo da donese proces evropskih integracija“, ocenio je evropski diplomata uoči sastanka i dodao da EU od lidera Zapadnog Balkana očekuje informaciju o potrebama regiona, „na osnovu čega ćemo odlučiti kako da idemo dalje“.


Predsjednici savjeta/vijeća učenika srednjih škola na novom okupljanju u Sarajevu – ACED\nU Sarajevu će se u periodu od 09.10 do 11.10.2020. godine održati trening za predsjednike savjeta/vijeća učenika srednjih škola u Bosni i Hercegovini.\nTrening će se baviti izgradnjom kapaciteta savjeta/vijeća učenika u srednjim školama na području BiH. Planirano je da tokom treninga srednjoškolci obrade niz tema i analiziraju rad savjeta/vijeća učenika u proteklom periodu, dok će svaki predsjednik održati kratku prezentaciju o aktivnostima u svojoj školi kao i o problemima i izazovima s kojima se suočavaju u svojim sredinama.\nSrednjoškolci će raspravljati i o slaboj aktivnosti (pasivnosti) učenika u školama, te kako motivisati mlade na veći angažman u svojim savjetima. Bliže se i tradicionalne aktivnosti mreSVUBiH-a o kojima će učesnici također dati svoja mišljenja i ideje te planirati njihovu realizaciju.\nTrening se realizuje u okviru projekta “Razvojna inicijativa za osnaživanje mladih” (YEDI).


Brisel: Obeleženo 800 godina autokefalnosti SPC\nU organizaciji Eparhije Zapadnoevropske SPC i Parohije Sveti Sava u Briselu, 1. decembra, u Srpskoj pravoslavnoj crkvi u belgijskoj prestonici svečano je obeležen jubilej 800 godina autokefalnosti SPC.\nNakon liturgije, kojoj je prisustvovali više od 100 ljudi, prisutnima su se obratili sveštenik Milan Živanović iz Antverpena i ambasador Marina Jovićević. Ona je ukazala da je osnivanje samostalne Srpske arhiepiskopije 1219. godine, zalaganjem njenog utemeljivača i prvog poglavara - arhiepiskopa Svetog Save i njegovog brata kralja Stefana Prvovenčanog, predstavljalo prvorazredni istorijski događaj.\nTeolog i profesor istorije hrišćanstva na Bogoslovskom fakultetu u Beogradu Radomir Popović održao je predavanje o ulozi i značaju Svetog Save za osamostaljenje srpske crkve. U umetničkom programu nastupio je folklorni ansambl iz Antverpena i pijanistkinja Selena Trifunović, koja je izvela splet pesama sa Kosova i Metohije.


Windows Update greška 80072efe ili 80072f76 - Pomoć za Microsoft Windows\nWindows Update greška 80072efe ili 80072f76\nAko tokom provere da li postoje ispravke dobijete Windows Update grešku 80072efe ili 80072f76, razlog tome može biti prekid veze između računara i Windows Update servera. Zatvorite Windows Update, sačekajte 10 do 15 minuta i ponovo pokrenite Windows Update. Takođe možete sačekati da se Windows Update pokrene u sledećem planiranom terminu.Ako nastavite da primate neku od ovih grešaka, možete pokrenuti alatku za rešavanje problema sa uslugom Windows Update koja će automatski pronaći i otkloniti neke uobičajene probleme sa uslugom Windows Update.\nAko alatka za rešavanje problema nije pomogla, proverite da li imate Internet vezu. Više informacija o problemima sa internet vezom potražite u članku Zašto ne mogu da se povežem sa Internetom?.\nAko nastavite da dobijate ovu grešku kada proverite internet vezu, to možda znači da program koji je pokrenut na računaru sprečava Windows Update usluge da pristupe internetu. Programi koji ovo mogu raditi uključuju zaštitne zidove, antispajver softver, veb akceleratore, programe za bezbednost na internetu ili antivirusne programe, kao i proxy servere.\nKorake potrebne za ispravljanje ovog problema potražite u članku greške pri ažuriranju povezane sa vezom na Microsoft veb lokaciji. Ako i dalje budete dobijali ovu grešku, idite na veb lokaciju Microsoft Answers\nda biste pronašli dodatnu pomoć.Kodovi grešaka na koje se ovo primenjuje:


Brisel, 31. januar 2018. – EU sistematizacija održivosti, defefinicija proritenih investicija, pojašnjenje investitorskih oblasti i određivanje „zvaničnih“ evropskih standarda za zelene obveznice samo su neke od preporuka stručnjaka koje su predate Evropskoj komisiji 31. januara.\nZvaničnik Komisije je rekao da je cilj izveštaja EU Grupe za održivo finansiranje da ekonomiju bloka „postavi na viši nivo održivosti“. Suprotno izlasku SAD iz Pariskog ogovora, Evropa je odlučila da učini korak napred kako bi garantovala mobilitzaciju više izvora za ‘zelene’ proizvode.\nPrema rejtingu Standard & Poor agencije, od tržišta zelenih obveznica se očekuje rast iznad 30% u 2018. kako bi dostiglo vrednost od 300 milijardi dolara. U 2017, većina zelenih obveznica, oko 60 milijardi dolara, izadata je u Evropi. Ali, sve je to kap u moru.\nGrupa koju čini 20 članova preporučuje da finansijski sektor Evrope ubuduće integriše veće troškove za zaštitu sredine i usmeri više fondova u održivo finansiranje.“Naš ekonomski model ne funkcioniše kako bi trebalo,“ rekao je Kristijan Timan, šef Grupe. „Finansijski sektor ima glavnu ulogu„, rekao je novinarima uoči orezentacije izveštaja.\nPariski dogovor o klimatskim promenama potpisan je decembra 2015, i u njemu je po prvi put prepoznata ključna uloga finansijskog sektora u smanjenju štetnih efekata klimatskih promena.\nKako je apetit za ulaganje u „zelene“ proizvode u Evropi rastao, Grupa je Komisiji preporučila da razvije zvanične evropske standarde i etikete održivosti kako bi osigurala da fondovi doprinose ciljevima zaštite životne sredine. Kao prvi korak u tom smeru, Grupa predlaže uspostavljanje EU standarda za zelene obveznice, posle koga bi došla etiketa EU zelene obveznice kao druga faza.\nKako bi se dobila ta etiketa fondovi moraju biti „ekskluzivno“ korišćeni za finansiranje ili refinansiranje zelenih projekata, u skladu sa novom EU sistematizacijom održivosti. Kao dodatak, ‘zelena’ obveznica bi odgovarala standardu.\nUspostavljanje sistematizacije je jedan od prvih prioriteta u osiguravanju “tržišne doslednosti”, objasnio je Timan.\n„Ako će Evropa da mobiliše kapital do nivoa održivog razvoja, treba joj tehnički snažan sitem klasifikacije kako bi na tržištu jasno objasnila šta je to ‘zeleno’ ili ‘održivo’. To bi povećalo tržišnu efikasnost i usmerilo fondove ka održivim projektima, izbegavajući ‘ekomanipulaciju’.“\nTiman je objasnio da je Grupa takođe razjasnila i obaveze investitora. „Njihova obaveza nije samo korist u kratkom vremenu, već i izazovi na duge staze,“ rekao je. Tenzije između ‘kratkoričnosti’ koja je deo DNK finasijskih tržišta, i „dugotrajnosti’ je jedan od izazova s kojim se treba suočiti,“ dodao je.\nU tom smislu, izveštaj sugeriše da se obrati pažnja na tržišne repere obveznica i deonica koji se koriste u proceni učinka tržišta i portfolija. Ovi indikatori imaju „indirektan ali značajni uticaj“ na protok kapitala, kaže se u izveštaju, ali „nisu obavezno u skladu sa održivim ciljevima.“\nGrupa preporučuje uvođenje veće transparentnosti i dugoročnoe perspektive u skladu ekoloških ciljeva sa pomenutim reperima.\nKomisija je bila zadovoljna izveštajem. „Prevazišli su naša očekivanja„, rekao je jedan zvaničnik. U prvoj polovini marta očekuje se akcioni plan koji će uključiti i deo predloga Grupe.\nKomisija je još septembra 2017. predložila davanje više ovlašćenja Evropskoj supervizorskoj upravi da privatni kapital usmeri ka zelenim investicijama.\nJedna od ideja je da Uprava evropskih tržišta vrednosnim pairima, Evropsko telo za osiguranje i profesionalno penzijsko osiguranje i Evropska bankarska uprava kontrolišu kako finansijske institucije „identifikuju, izveštavaju i odnose se“ prema ovim faktorima kako bi osnažili „finansijske vredenosti i stabilnost“.\nPredlog trenutno razmatraju zakonodavci. Zvaničnici su istakli da preporuke Grupe ne zahtevaju menjanje mandata ESA koji je „vrlo pozitivno odgovorio“ na njih. Izvršne vlasti EU takođe prate tretman kapitala koji se izdvaja za zelene investicije.\nPotpredsednik Komisije Vladis Dombrovskis zadužen za finansije, kaže da Komisija „pozitivno gleda“ na ove ideje. Ali institucja procenjuje kako da to primeni bez ugrožavanja finansijske stabilnosti i održavanja harmoničnog pristupa na nivou EU, prenosi Euractiv.


Haradinaj: "Najava humanitarne katastrofe - planirani scenario, hranu drže kod kuæe" - B92.net\nKako pišu prištinski mediji, Haradinaj je rekao da je prištinska vlada svesna takvog "plana improvizacije humanitarne krize" i da ima dokaze da odreðene osobe kriju prehrambene proizvode kod kuæe.\n"Imamo dokaz o tom scenariju, o ljudima koji su ukljuèeni. Neæemo dozvoliti da propustimo bilo kakve proizvode jer su graðani Kosova", rekao je Haradinaj na konferenciji za novinare nakon sednice prištinske vlade, prenosi RTK na albanskom.\nOn tvrdi da se "aktiviranje tog scenarija" planira u èetvrtak, dodaje Klan Kosova.\nHaradinaj je ocenio da postoji tendencija da se Priština prisili da zatvori oèi pred krijumèarenjem.\n"Ne smemo to da dozvolimo, ne zbog bilo kakvog prehrambenog proizvoda, veæ zato što krijumèari mogu da nose narkotike i oružje", naveo je Haradinaj.\nPrema pisanju lista "Politika", žitelji èetiri opštine na severu KiM - Kosovske Mitrovice, Zveèana, Leposaviæa i Zubinog Potoka, nalaze se na korak od humanitarne katastrofe jer u prodavnicama nedostaje osnovnih životnih namirnica.\nList podseæa da sedam meseci otkako su privremene prištinske vlasti jednostrano uvele takse od 100 odsto na robu iz centralne Srbije i BiH, oko 400 privatnika, vlasnika radnji sa prehrambenom robom, planira da zatvori ove objekte, jer su im rafovi prazni, a veæ nekoliko dana im ne stižu mleko i mleèni proizvodi, kao ni zejtin, šeæer i so.


Svečano otvoren Sajam knjiga - povezane vesti - Naslovi.net\nBEOGRAD: Književnik i predsednik Udruženja književnika Srbije Milovan Vitezović otvorio je večeras Beogradski sajam knjiga, na kojem će svoja izdanja predstaviti 500 izlagača, a počasni gost ove godine je Egipat. Vitezović je rekao da Srbija ove… »\nKnjiževnik i predsednik Udruženja književnika Srbije Milovan Vitezović otvorio je večeras Beogradski sajam knjiga, na kojem će svoja izdanja predstaviti 500 izlagača, a počasni gost ove godine je Egipat. Vitezović je rekao da Srbija ove godine… »\nBeogradski Sajam knjiga, gde će ljubitelji pisane reči moći da uživaju u izloženim delima domaćih i stranih izlagača, biće svečano otvoren večeras. Sajam će posetiti i poznati književnici iz inostranstva, dok će tokom narednih dana biti… »\nBEOGRAD – Beogradski sajam knjiga, 64. po redu, uz učešće oko 500 izlagača, počinje danas na Beogradskom sajmu, a počasni gost ove godine je Egipat. Sajam će večeras otvoriti predsednik Udruženja književnika Srbije Milovan Vitezović, a u ime… »\nBeogradski sajam knjiga, 64. po redu, uz učešće oko 500 izlagača, počinje danas na Beogradskom sajmu, a počasni gost ove godine je Egipat. Sajam će večeras otvoriti predsednik Udruženja književnika Srbije Milovan Vitezović, a u ime zemlje… »\nPod sloganom "Pismo = glava" u Beogradu počinje Međunarodni sajam knjiga na kojem će se predstaviti oko 500 izlagača iz zemlje, regiona i inostranstva. Počasni gost je Egipat. Sajam će svečano otvoriti pisac Milovan Vitezović, a u ime zemlje… »\nMeđunarodni beogradski sajam knjiga, 64. po redu, svečano se otvara večeras i traje do 27. oktobra. Dela više od 500 domaćih i stranih izlagača. Tribina posvećena nobelovcima, Peteru Handkeu i Olgi Tokavčuk. SVI putevi od danas, pa sve do sledeće… »\nVelika pažnja biće usmerena na tri pisca. Beogradski sajam knjiga pod sloganom "Pismo=glava", 64. po redu, koji počinje večeras i traje do 27. oktobra, obeležiće učešće oko 500 izlagača i popusti na popularna domaća i strana izdanja. Popusti… »\nŠezdeset četvrti Beogradski međunarodni sajam knjiga biće otvoren večeras u 18.00 časova u Hali 2 Beogradskog sajma. Do 27. oktobra, pod sloganom „Pismo = glava“, na Sajmu će se predstaviti oko 500 izlagača iz Srbije, regiona i raznih delova… »\nBeogradski sajam knjiga, 64. po redu, uz učešće oko 500 izlagača, otvoriće danas pisac Milovan Vitezović. Do 27. oktobra pod sloganom „PISMO=GLAVA“ publika će moći da prisustvuje i učestvuje u diskusijama, tribinama i promocijama. Počasni… »\nViše od 500 izdavača, moto "Pismo=Glava" Šezdeset četvrti međunarodni sajam knjiga u Beogradu, koji će se održati pod sloganomPismo=Glava, otvoriće danas pisac Milovan Vitezović, predsednik Udruženja književnika Srbije. U ime Egipta – zemlje… »\nVeneciji preti još veći talas plime, Srbija nudi pomoć\nNema više dileme: Zna se koga Srbija može da ugosti na kvalifikacionom turniru za Tokio\nVesti online pre 55 minutajoš 13 povezanih


Srpkinja u finalu za prestižnu Evropsku nagradu - TAMO DALEKO\n4. маја 2021. Zdravko Elez 166 Views 0 Comments\nSrpsko američka naučnica Gordana Vunjak-Novaković izabrana je za finalistkinju Evropske nagrade za pronalazače. Izabrana je za inovativni doprinos u biomedicini, koji između ostalog otvara vrata regenerativnoj medicini, objavio je danas u Minhenu Evropski zavod za patente.\nVunjak Novaković kandidovana je u kategoriji „Životno delo“, a za tu prestižnu nagradu, kako je navedeno na sajtu EPO, „bore se“ još dva nemačka naučnika.\n„Gordana Vunjak-Novaković dala je ogroman doprinos inženjerstvu tkiva, jednom od najperspektivnijih načina za produženje ljudskog veka i poboljšanje kvaliteta života“, rekao je predsednik tog zavoda Antonio Kampinos saopštavajući imena finalista.\nDve decenije bavi se istraživanjima i primenom bioreaktora koji omogućavaju da se humana tkiva gaje u laboratoriji. Rad Vunjak-Novaković fokusiran je na inženjerstvo ljudskih tkiva za regenerativnu medicinu, izučavanje matičnih ćelija i modelovanje bolesti, navodi se u saopštenju Evropskog zavoda za patente.\n← Дан кад је пао за отаџбину легендарни пилот\nSofijini izvori kao bosanske piramide →\nВатикан и Немачка творци лажне историје Срба\nКосовско благо за српску децу из дијаспоре


Ambasada SRB u CG: Netačno da je advokat izbačen\nTanjug 21. novembra 2019. 14:44\nPODGORICA – Ambasada Srbije u Podgorici demantovala je danas navode podgoričkog advokata Miroja Jovanovića da je izbačen iz te Ambasade, gde je trebalo da se održi saslušanje Branke Milić.\n„U potpunosti su netačni navodi advokata Miroja Jovanovića da je „izbačen“ iz prostorija Ambasade Republike Srbije u Podgorici“, saopštila je Ambasada povodom medijskih napisa u vezi sa parničnim postupkom koji se, radi naknade štete, vodi po tužbi Branke Milić protiv Republike Srbije.\n„Advokatu Jovanoviću je omogućen kontakt sa klijentom Brankom Milić, ali mu nije dozvoljeno unošenje opreme za snimanje zvuka i slike u prostorije diplomatsko-konzularnog predstavništva Republike Srbije u Crnoj Gori – imajući u vidu da korišćenje istih od strane trećih lica nije dozvoljeno“, navodi se u saopštenju Ambasade dostavljenom Tanjugu.\n„Međutim, imajući u vidu da je zahtev dobijen 19. novembra 2019. godine, vreme za obezbeđivanje tehničkih uslova za davanje iskaza putem video linka u prostorijama diplomatsko-konzularnog predstavništva objektivno je bilo prekratko i nedovoljno“, saopštila je Ambasada Srbije.\n„Uprkos sudskom rešenju tačno u 9.25 mi je naloženo da napustim prostorije ambasade, jer je ambasador Bingulac zabranio saslušanje“, napisao je Jovanović na svom fejsbuk nalogu i dodao da je o tome obavešten Osnovni sud u Novom Sadu.


Jovanović: Šta se čeka sa izručenjem Mirjane Marković? | Autonomija\nJovanović: Šta se čeka sa izručenjem Mirjane Marković?\n"Premijerka da pita ruskog ambasadora o gostoprimstvu osobi za kojom je Srbija raspisala poternicu"\nLiga socijaldemokrata Vojvodine (LSV) pozvala je premijerku Srbije Anu Brnabić i ministra policije Nebojšu Stefanovića da odgovore šta se čeka sa zahtevom za izručenje Mirajne Marković, supruge bivšeg jugoslovenskog predsednika Slobodana Miloševića.\nPotpredsednik LSV Aleksandar Jovanović zapitao je i kako je uopšte moguće da prijateljska zemlja pruža gostoprimstvo osobi za kojom je naša država raspisala Interpolovu poternicu.\n“Ako je mimo uobičajenih protokola mogla da ruskom amabasadoru preda stenogram intervjua, premijerka Ana Branabić bi sledeći susret i sa njime i sa zvaničnicima Ruske Federacije mogla da iskoristi za to da isto tako mimo protokola zatraži objašnjenje o boravku Mirjane Marković u toj zemlji”, naveo je Jovanović u pisanoj izjavi za javnost.\nOn je dodao da Mirjanu Marković čeka suđenje u Srbiji, ocenivši da bi njeno izručenje u mnogome pomoglo da se rasvetli politički pozadina ubistva novinara Slavka Ćuruvije.\n“Po kom osnovu vladajuća garnitura u Ruskoj Federaciji četrnaest godina pruža gostoprimstvo osobi za kojom je u našoj zemlji raspisana poternica?”, zapitao je Jovanović.\nU opisu radnog mesta naše premijerke A.Barnabic je da za sve, ali bas sve pita iskljucivo i jedino A.Vucica, a ne tamo nekog ruskog ambasadora.


Kragujevac: Majnd park se otvara u petak – Kragujevčani – Najposećeniji portal u Šumadiji\nKragujevac: Majnd park se otvara u petak\nU petak, 7. decembar, u Sobovici će biti otvorena nova fabrika Milanović inženjering. Ovo je najavio gradonačelnik Kragujevca Radomir Nikolić.\nRadi se o najvećem projektu u skorijoj istoriji Kragujevca, o nečemu što je veće od Fijata, s obzirom na to da se planira zapošljavanje 6.000 do 8.000 ljudi, rekao Radomir Nikolić, gradonačelnik Kragujevca.\nOn je dodao da je kompanija Milanović inženjering prepoznala svoju poslovnu šansu i sa svojim dugogodišnjim poslovnim partnerom Simensom proširuje kapacitete u industrijskoj zoni Majnd park.\nDržava je pomogla razvoj infrastrukture, a grad je za investitora obezbedio 70 hektara zemljišta.\nGrad Kragujevac, kazao je Nikolić, vidi u tome višestruku korist.\nPored toga što ćemo se razvijati, dovodićemo nove tehnologije, ljudi će se zapošljavati i imaćemo prihode od poreza na imovinu i od poreza na zarade. Razvijaćemo novu infrastukturu, ulagati u grad, a ljudi će osetiti kvalitetniji život, dodao je Nikolić.\nNikolić je podsetio da je država u saradnji sa lokalnom samoupravom u planska dokumenta, projekte, komunalnu i putnu infrastrukturu u industrijskoj zoni Sobovica uložila oko milijardu dinara.\nInače, investitor je kragujevačka kompanija „Mind real estate”, u sastavu grupe „Milanović indrustries – Majnd”, čiji je vlasnik Bratislav Milanović.\nKako je ranije saopšteno, planirano je da se taj „grad u malom” prostire na 120 hektara.\nU okviru industrijskog kompleksa poslovaće nemačka kompanija Simens, koja je u februaru ove godine preuzela kragujevačku firmu Milanović inženjering, koja proizvodi delove za šinska vozila. Tu će biti i centar za istraživanje, razvoj i edukaciju, laboratorije, prostor za podršku početnicima u biznisu (start ap), zgrada inženjeringa, sportski centar, a čak i aerodromska pista.\nCategories:\tAktuelno\t/ No Responses / by Kragujevčani 03/12/2018\nZavršen je sastanak u Ministarstvu turizma na kojem predstavnici banaka, osiguravajućih kuća i turističkih agencija pokušavali...


Strpljiv rad i vreme neophodni da bi Bečej opet dostigao svoju staru vaterpolo slavu (AUDIO)\nIzvor: Radio Televizija Vojvodine, 07.Jul.2020, 14:16\nMnoge generacije Bečejaca sećaju se zlatnog doba vaterpola u gradu na Tisi. Bivši vaterpolisti pokušavali su da pomognu na različtite načine, a nedavno je svoj doprinos oporavku bečejskog vaterpola dao trener Dejan Jovanović.\n"Rođen sam u Bečeju i igrao sam u ovom gradu do svoje 21. godine", kaže Jovanović i dodaje da sticajem okolnosti poslednjih 25 godina nije bio u Bečeju.\nOn objašnjava da interesovanje za taj sport nije onakvo kakvo je bilo u vreme njegove igračke karijere, ali da je mali broj dece veoma posvećen treniranju, te da ga to ohrabruje u pogledu budućih rezultata.\n"Naša ciljna grupa su mlađe selekcije, a sa decom se ozbiljno radi kako bi jednog dana postali članovi prvog...


Baze podataka za patente\nPočetna > Registri > Базе података > Baze podataka za patente\nEspacenet je online baza patentne dokumentacije kojom administrira Evropski zavod za patente. Baza nudi pristup ka više od 90 miliona dokumenta iz celog sveta koji se mogu pretraživati po različitim kriterijumima.\nServer objavljenih patentnih dokumenta (Publikacioni server RS) je platforma za objavu nacionalnih patentnih dokumenata. Server obuhvata dokumenta objavljena u periodu od 1921. do danas. Dokumenta se mogu pretraživati po broju objave ili MKP simbolu.\nMIMOSA RS je program koji se koristi za pretraživanje baze podataka koja sadrži nacionalne prijave patenata, priznate patente i male patente objavljene u službenom glasilu Zavoda za intelektualnu svojinu Republike Srbije.\nPošaljite nam svoj komentar\nO eventualnim nedostacima u nacionalnim bazama molimo da obavestite Zavod na adresu:


Adžić za godinu dana zadužio Gradišku za preko 20 miliona KM - Leutar.net\nDvije godine nakon što je gradonačelnik Gradiške Zoran Adžić na račun budžeta kupio automobil vrijedan 140.000 maraka, od banaka traži kredite za investicije i krpljenje budžetskih rupa.\nNaime, Adžić traži dva kredita ukupne vrijednosti od tri miliona maraka.\nManji kredit od milion KM planira da vrati u roku od godinu dana po kamatnoj stopi od 2,5 odsto, dok onaj veći od dva miliona želi da razvuče na deset godina i dobije grejs period od dvije godine, s tim da je planirana kamatna stopa u četiri odsto.\nDrugi kredit će biti potrošen u komunalnu i saobraćajnu infrastrukturu te za sportsku dvoranu.\nPrema zvaničnim podacima, bez ovog zaduženja, Gradiška otplaćuje devet kredita po osnovu kojih će do 2040. godine morati da vrati nepunih 35 miliona maraka, što je na nivou godišnjeg budžeta.\nAdžić i njegova administracija su najveći kredit podigli prije tačno godinu dana, kada su se kod tri komercijalne banke zadužili za 17,5 miliona maraka i to kako bi bi zatvorili stare obaveze.\nZaduženje je pravdao tako što je naveo kako se refinansiranjem postojećih obaveza rasteretiti budžet grada, smanjiti kamatna stopa, ali i produžiti rok otplate kreditnih obaveza.\nSaglasnost za novo zaduženje je dobio je od Ministarstva finansija Republike Srpske koje je konstatovalo kako je zaduženje u zakonskim okvirima.\n“Imajući u vidu da Gradiška po osnovu postojećih i potencijalnog zaduženja u 2021. godini i bilo kojoj narednoj godini ne prelazi 18 odsto ostvarenih redovnih prihoda u prethodnoj fiskalnoj godini, ministarstvo je saglasno da se grad zaduži prema uslovima definisanim Odlukom skupštine grada”, stoji u dokumentu koji potpisuje ministrica Zora Vidović.


RTCG - Radio Televizija Crne Gore - Nacionalni javni servis :: Ekonomija :: Od 1. juna redovna linija Varšava-Podgorica\nKARTE U PRODAJI 09. 02. 2018. 12:40 >> 12:39 0\nOd 1. juna redovna linija Varšava-Podgorica\nRadovna linija Varšava-Podgorica biće uspostavljena 1. juna, saopštili su Aerodromi Crne Gore. Navode da će biti šest letova sedmično, a karte su već u prodaji.\n"LOT Polish Airlines će od 1. juna po prvi put uspostaviti redovnu liniju Varšava-Podgorica i to 6 puta sedmično, a karte su već u prodaji", saopštili su Aerodromi Crne Gore.\nPutnicima iz Crne Gore će, kako je najavljeno, biti dostupni direktni letovi do Varšave ili transfer do drugih destinacija u okviru široke mreže konekcija aviokompanije LOT.\n"Letovi na liniji Varšava – Podgorica obavljaće se svakog dana, izuzev srijedom, avionima tipa Embraer 170 i 175. U zavisnosti od verzije aviona, kapacitet sjedišta je 70 – 82 sjedišta, uz tri raspoložive klase putovanja – ekonomska, ekonomska plus klasa i biznis klasa", navodi se u saopštenju.\nDirektor za korporativne komunikacije aviokompanije LOT, Adrian Kubicki, saopštio je da su njihovi putnici već prošlog ljeta uživali povoljnosti direktne linije između Podgorice i Varšave.\n"Sa zadovoljstvom ističemo da je ova konekcija sada uvrštena u mrežu redovnih linija aviokomapnije LOT. Uvidjeli smo da popularnost zemlje kod turista, koji su očarani njenom istorijom, regionalnom kuhinjom i kulturnom raznolikošću, raste iz godine u godinu. Siguran sam da će naša nova obogaćena ponuda biti primamljiva mnogim putnicima iz Evrope. Sa druge strane, zadovoljstvo nam je što će, počev od ovog ljeta, putnici iz Crne Gore biti u mogućnosti da posredstvom LOT-a na komfran način posjete druge destinacije u Zapadnoj Evropi, SAD i Kanadi. Uvjeren sam da ćemo novom ponudom ispuniti očekivanja poslovnih putnika i turista", rekao je Kubicki.\nDirektor Aerodroma, Danilo Orlandić, saopštio je da su zadovoljni saradnjom sa kompanijom LOT, navodeći da je Poljska veoma značajno tržište.\n"Uspostavljanje ove linije će dati snažan impuls za pozicioniranje Crne Gore kao atraktivne turističke destinacije u toj zemlji. Mi smo sigurni da će se saradnja Aerodroma Crne Gore i LOT-a produbiti. Ovo je ne samo šansa da veliki broj poljskih turista dodje tokom ljeta u našu zemlju, već i da gradjani Crne Gore imaju šansu da putuju na veliki broj destinacija", rekao je Orlandić.\nRedovi letenja su osmišljeni na način da putnici iz Podgorice sa aerodroma Šopen mogu lako i jednostavno nastaviti putovanje do drugih destinacija u Sjedinjenim Američkim Državama, Kanadi i Zapadnoj Evropi (npr. Skandinavija). LOT-ovi transferi posredstvom haba u Varšavi za putnike iz Crne Gore podrazumijevaju vrijeme čekanja od 80 minuta na konekciju za letove do npr. Čikaga ili JFK.\nRaduje namjera da se aerodromi daju pod koncesiju\nSaradnja crnogorskih i beogradskog aerodroma za primjer


Juniorke Srbije superiorne u Češkoj – još dva slobodna mesta na EP\nponedeljak, 11 april 2022 09:56\nŽenska juniorska reprezentacija Srbije (igračice do 19 godina, 2004. i mlađe) plasirala se na prvenstvo Evrope pošto je zauzela prvo mesto na turniru H grupe II runde kvalifikacija bez izgubljenog seta. Direktan plasman na XXVIII EP 2022, koje će se odigrati od 27. avgusta do 4. septembra u Skoplju, u Severnoj Makedoniji, pored domaćina, izborilo je 9 pobednika grupa II runde kvalifikacija: Srbija, Italija, Hrvatska, Rumunija, Slovenija, Grčka, Švajcarska, Poljska i Turska.\nJuniorke na Evropskom prvenstvu!\nnedelja, 10 april 2022 18:45\nŽenska juniorska reprezentacija Srbije (igračice do 19 godina, 2004. i mlađe) zabeležila je treću uzastopnu maksimalnu pobedu na turniru H grupe II runde kvalifikacija za XXVIII EP 2022. u Hradecu Kralovem i na taj način plasirala se na Evropsko prvenstvo. Srbija je danas u 3. kolu nadigrala domaću Češku sa 3:0, po setovima 25:12, 25:20 i 25:21, posle 68 minuta igre.\nDrugi trijumf juniorki – u nedelju (19.00) protiv Češke\nsubota, 09 april 2022 15:49\nŽenska juniorska reprezentacija Srbije (igračice do 19 godina, 2004. i mlađe) ostvarila je drugu uzastopnu maksimalnu pobedu na turniru H grupe II runde kvalifikacija za XXVIII EP 2022. u Hradecu Kralovem. Srbija je danas u 2. kolu savladala Belgiju sa 3:0, po setovima 25:19, 25:12 i 26:24, posle 69 minuta igre.\nJuniorke maksimalne protiv Španije – subotu (16.00) protiv Belgije\npetak, 08 april 2022 16:05\nŽenska juniorska reprezentacija Srbije (igračice do 19 godina, 2004. i mlađe) zabeležila je maksimalnu pobedu na startu turnira H grupe II runde kvalifikacija za XXVIII EP 2022. u Hradecu Kralovem. Srbija je danas u 1. kolu savladala Španiju sa 3:0, po setovima 25:23, 25:21 i 25:23, posle 77 minuta igre.\nJuniorke u sredu putuju u Češku\nutorak, 05 april 2022 16:10\nŽenska juniorska reprezentacija Srbije (igračice do 19 godina, 2004. i mlađe) sutra (sreda, 6. april) iz Obrenovca putuje u Češku na turnir H grupe II runde kvalifikacija za XXVIII EP 2022, koji će se odigrati u Hradecu Kralovem od 8. do 10. aprila. Vladimir Vasović, prvi trener juniorki Srbije, saopštio je sastav tima koji će igrati u kvalifikacijama.


Predsednik Privredne komore Srbije Marko Čadež rekao je danas da bi region trebalo da preuzime odgovornost bez čekanja signala sa strane i najavio formiranje Poslovnog saveta ZB6.\nKako je rekao, taj savet bi činilo 12 najvećih kompanija u regionu i bili bi redovno obaveštavani o razvoju regionalne saradnje, postignutim rezultatima, pomacima u uklanjanju barijera.\nEKONOMSKI, PA POLITIČKI PROBLEMI Ovo su glavne poruke predsednika Vučića na Samitu Zapadnog Balkana\nNa video samitu koji je za lidere zapadnobalkanske šestorke organizovao vašingtonski Atlantski savet, on je naveo da će primera radi, transportne kompanije i njihovi operateri meriti koliko kamioni čekaju na granicama, i pratiti i druge parametre i da će se jasni podaci predstavljeni liderima.\n- Lideri stavljaju ovakvu vrstu agende među prioritete. Mi u regionu treba da preuzmemo odgovornost bez čekanja signala iz Berlina, Vašingtona, Londona, Brisela - poručio je Čadež.\nUBRZANJE KA EU I PUTNA INFRASTRUKTURA Poruke predstavnika Crne Gore i Bosne i Hercegovine na Samitu\nPodvukao je da je važna saradnja biznis zajednice.\nPoslovnu zajednicu regiona čini 400.000 preduzeća, a Čadež je rekao da je važno da se prati sve što se dešava, da se održavaju sastanci na mesečnom nivou i razmatraju važna pitanja.\nPodaci do kojih je došao "Njujork tajms" izgleda pokazuju da je predsednik SAD Donald Tramp smanjio svoje oporezive prihode zaposlivši ćerku.


Beleži se trend smanjenja broja nezaposlenih, u najavi nova radna mesta\nTrend smanjenja broja nezaposlenih na području Srednjobanatskog okruga i dalje se nastavlja. To je saopšteno danas na konferenciji za medije u Gradskoj kući.\n– Na području Srednjobanatskog okruga, prema statističkim podacima za kraj 2019. godine, na evidenciji je bilo 10.177 lica koja traže zaposlenje. Od toga, u Zrenjaninu 4.963. Nezaposlenih u Žitištu je 1.370, u Novoj Crnji 1.188, u Novom Bečeju 1.290, a u Sečnju 1.366. Primera radi, krajem 2017. godine u okrugu je bilo 13.137 nezaposlenih. Od toga, u Zrenjaninu 6.052. Stopa nezaposlenosti je sa 21 posto u 2014. pala na 9,5 posto u 2018. godini – istakla je načelnica Srednjobanatskog upravnog okruga Snežana Vučurević.\nOna je rekla da srednji Banat u proteklom periodu karakteriše investicioni i privredni napredak. Pri tome je Grad Zrenjanin pokretač razvoja srednjeg Banata, sa snažnim privrednim zamahom, ocenila je ona.\nPročitajte još: Raspisano nekoliko novih konkursa za posao u Zrenjaninu\nDirektorka zrenjaninske filijale Nacionalne službe za zapošljavanje Tatjana Mijatović istakla je dobru saradnju sa svim lokalnim samoupravama u srednjem Banatu.\n– Imali smo sajmove zapošljavanja, prezentaccije javnih poziva i niz drugih aktivnosti. U prošloj godini imali smo više od 70 novih poslodavaca koji su koristili aktivne mere zapošljavanja. A samo u Zrenjaninu prošle godine bilo je prijavljeno 2.500 slobodnih radnih mesta – naglasila je Mijatović.\nOna je podsetila da je na sajmovima zapošljavanja posao našlo 379 nezaposlenih, a da su u stručnu praksu bila uključena 62 lica. Program za samozapošljavanje iskoristila su njih 44, a realizovano je i 16 javnih radova sa 64 nezaposlena.\nDuško Radišić: Dve do tri hiljade novih radnih mesta\nU ime Grada Zrenjanina, na osnovu najava investitora, pomoćnik gradonačelnika Duško Radišić najavio je još dve do tri hiljade novih radnih mesta. Kako je istakao, time će i u narednom periodu biti nastavljen trend smanjenja broja nezaposlenih.\n– Samo „Linglong“, sa pratećim firmama i kooperantima, angažovaće dve hiljade radnika, a značajno je da i postojeći poslodavci najavljuju proširenje delatnosti i zapošljavanje. Dobra stvar je i da neke kompanije, kao NIS, smanjuju broj zaposlenih preko agencija i idu na direktno angažovanje – ocenio je Radišić.\nTagoviDuško Radišić Nacionalna služba za zapošljavanje Zrenjanin nezaposlenost radna mesta Snežana Vučurević Tatjana Mijatović\n05/02/2020 у 10:16\nNe smanjuje se nego ljudi beze iz Banata za Novi Sad i Beograd a najvise u EU\nTUŽILAC ZORAN ĐURAN: Za godinu dana dogodila se četiri ubistva\nTurski investitor izrazio spremnost da obnovi proizvodnju lekova


Putin tvrdi da Turci trguju sa teroristima, Erdogan nudi ostavku ako je to istina – mojKontakt portal – Radio Televizija Kontakt\nPutin: Neprihvatljiv svaki pokušaj prekrajanja istorije\n“Obaranje ruskog aviona je velika greška. Imamo još dokaza da se trgovina naftom sa ISIS-om odvija na turskoj teritoriji. Naši obavještajni podaci pokazuju da nafta koju crpi ISIS stiže u Tursku“, rekao je predsjednik Rusije Vladimir Putin u Parizu na marginama konferencije u klimatskim promjenama.\nPutin je naveo da Rusija ima čvrste razloge da vjeruje da je odluka da se obori ruski avion donijeta u cilju zaštite trase isporuke nafte ka Turskoj.\n“Imamo osnova za sumnju da je odluka da se sruši naš avion bila motivisana željom da se zaštiti trasa isporuke nafte do luka gdje se ukrcava na tankere, a da je odbrana Turkmena bila samo izgovor”, rekao je Putin.\nPutin je naveo i da je čuo da predsjednik Turske Redžep Tajip Erdogan navodno nije naredio obaranje ruskog aviona, nego su to učinili drugi.\n“Nije bilo nikakvog razloga da Turska obori ruski avion“, rekao je Putin.\nTurska je demantovala povezanost sa ISIS-om i odbila da se izvini Rusiji zbog obaranja aviona.\nIslamska država je politički paravan za krijumčarenje velikih razmjera, uključujući i naftu i oružje, izjavio je portparol ruske Istražne komisije Vladimir Markin.\n“Terorističke organizacije, koje su zabranjene u Rusiji – Islamska država i al-Nusram – samo su politički paravani za veliki biznis krijumčarenja nafte, novca, oružja, predmeta kulturnog naslijeđa, ljudskih organa i robova“, napisao je Markin u tekstu za list “Izvestija”.\nPredsjednik Turske Redžep Tajip Erdogan ponudio ostavku ukoliko se dokaže da su tačne optužbe da Turska kupuje naftu od ekstremističke organizacije Islamska država.\nTurska nije toliko nepoštena da bi mogla da kupije naftu od terorista, rekao je Erdogan u obraćanju novinarima na klimatskom skupu u Parizu.\nUkoliko budu pronađeni dokazi o nečemu takvom, neka ih oni koji doju do njih predstave, rekao je predsjednik Turske.


Dan matičara Srbije, 09. maj – In Medija\nDan matičara Srbije, 09. maj\nDan matičara Srbije, jednog od najstarijih zanimanja u upravi, koje postoji više od jednog veka, obeležava se 9. maja.\nMatičari – verni pratioci svakog od nas, učesnici u našim najsrećnijim trenucima u životu, podrška našim velikim odlukama i razumevanje i pomoć u nekim teškim događajima koje život neminovno donosi.\nPOČETKOM 19. VEKA UVEDENA OBAVEZA VOĐENјA MATIČNIH KNјIGA\nDuga je tradicija matičarskih poslova, imajući u vidu da je još u prvoj polovini 19. veka u Srbiji uvedena obaveza vođenja matičnih knjiga. Iako su u prvo vreme vodili sveštenici, već od donošenja prvog srpskog ustava – Sretenjskog ustava iz 1835. godine, država sve više počinje da uvodi svoja pravila u ovu oblast i da je pravno uređuje. Interesantno je da je knez Miloš u to vreme doneo uredbu koja je propisivala da crkvene matične knjige mogu da štampaju samo “državne tipografije” što je bar u normativnom smislu ukazivalo na njihovo posebno mesto i značaj u sistemu državne uprave koja je u to vreme tek bila u razvoju. Slična pravila su se zadržala do sada, jer je pandan ovom rešenju da danas izvode iz matičnih knjiga jedino može da izrađuje i štampa Narodna banka Srbije – Zavod za izradu novčanica. Iz tog perioda, posebno je bio zapažen način imenovanja matičara, kao i njihov javnoslužbenički položaj. Naime, matičari su mogli svoje znanje otpočeti tek nakon položene zakletve pred neposrednom matičarskom vlašću, o čemu se začinjavao zapisnik, a datum zakletve beležio u Dekret o imenovanju.\nMATIČNE KNJIGE U RUKAMA SVEŠTENIKA\nU najvećem delu teritorije današnje Republike Srbije sve do 1946. godine matične knjige vodile su crkve i verske zajednice. Njihovi sveštenici su, pored raznih verskih obreda, obavljali i funkciju matičara. Oni su vodili evidencije i pravili spiskove rođenih, venčanih i umrlih, te podatke upisivali u glavne protokole i izdavali izvode iz matičnih knjiga kako za potrebe državnih organa tako i privatnim licima.\nAko izuzmemo da su se na teritoriji današnje AP Vojvodine matične knjige za sve priznate konfesije vodile od donošenja carskog dekreta Austro-ugarske monarhije (1784. godine) i Beograd gde su se ove matične knjige vodile i pre zvaničnog ustrojavanja (od 1816. godine), verske matične knjige počinju da se vode u Kneževini Srbiji 1837. godine.\nNakon tog perioda, iako su matične knjige vodile crkve i verske zajednice, država je sve više uzimala učešće u uređivanju pravila u njihovom vođenju. Već su Građanskim zakonikom Kraljevine Srbije iz 1844. godine, koji u prvom delu govori o ličnim pravima, uspostavljena su pravila za utvrđivanje mnogih činjenica i podataka o kojima se evidencija vodila u verskim matičnim knjigama.\nVremenom je država ustanovila i druga pravila za vođenje verskih matičnih knjiga donošenjem uredbi o načinu vođenja matičnih knjiga, izdavanju izvoda iz matičnih knjiga, dostavljanju spiskova rođenih, venčanih i umrlih državnim organima, npr. ministarstvima finansija, prosvete, vojske, itd.\nBudući da je Sretenjski ustav iz 1835. godine jemčio „zaklinjanje ljudi koji nisu pravoslavnog vostočnog vjeroispovjedanija” na slobodno ispovedanje svoje vere, to su verske matične knjige u Kneževini i kasnije Kraljevini Srbiji vodile sve priznate crkve i verske zajednice.\nCENTRALNI SISTEM ZA ELEKTRONSKO VOĐENјE MATIČNIH KNјIGA\nCentralni sistem za elektronsku obradu i skladištenje podataka i čuvanje drugog primerka matičnih knjiga koji je uspostavilo ovo Ministarstvo prvi je produkcioni centralizovani registar o građanima u Republici Srbiji i zadovolјava sve tehničke, informatičke i bezbednosne standarde u ovoj oblasti.\nU okviru ovog sistema razvijena je Centralna aplikacija za unos podataka iz matičnih knjiga koje se vode u jedinicama lokalne samouprave u Centralni sistem, kao i izgrađena mrežna infrastruktura i povezivanje matičnih područja gradova i opština u jedan informacioni sistem.


Šta poslije ostavke Rađenovića?\nAktuelni predsjednik Opštine Budva Lazar Rađenović, koji je uhapšen prošle sedmice sa još 12 bivših i sadašnjih budvanskih funkcionera, podnio je ostavku, pišu mediji.\nTako budvanska saga ulazi u novu fazu nakon koje bi trebalo da bude poznato kako će ubuduće funkcionisati vlast u tom gradu čija su prethodna dva gradonačelnika hapšeni zbog optužbi da su zloupotrebom službenog položaja oštetili opštinu i njene građane za više miliona eura.\nHoće li sada Budva dobiti novog gradonačelnika iz DPS ili će biti formirana tehnička vlast, kako predlaže opozicija?\nPrema saznajima štampe Lazar Rađenović je DPS-u dostavio pisanu ostavku na funkciju gradonačelnika Budve, a očekuje se da o svojoj odluci obavijesti i skupštinu tog grada koja treba da konstatuje njegovu ostavku.\nRađenović je napisao da ostavku podnosi iz moralnih razloga kao i da će dokazati nevinost.\nOstalo je, međutim u domenu špekulacije da li je Rađenović podnio ostavku zaista svojevoljno zbog odgovornosti prema funkcionisanju lokalne vlasti ili je ona uslijedila nakon sjednice Izvršnog odbora DPS-a u proširenom sastavu koja je održana u Budvi a kojoj su prisustvovali i potpredsjednik DPS-a Duško Marković i politički direktor Tarzan Milošević.\nKako god bilo, sada je pitanje da li će Budva dobiti novog gradonačelnika i da li će on biti iz DPS ili će cijela stvar ići na vodu SNP i opoziciji koji su zatražili formiranje tehničke vlade do održavanja izbora.\nPredsjednik OO SNP u Budvi Veselin Marković za RSE kaže da njihova inicijativa nije bila uperena protiv bilo koga već im je cilj konsolidacija haotičnog stanja u Budvi nakon najnovijeg hapšenja čelnika te opštine\n„Bila je ideja da se na taj način konsenzusom u lokalnom parlamentu pokuša Budva izvući iz teške krize u kojoj se nalazi sa 100 hiljada eura duga i blokadom računa. Veoma je teško bilo kojoj partiji da sve to sama uradi. Izbori su svakako veoma blizu i kako god da se završi ovo očekujem da će u kratkom roku doći do izbora i nove podjele karata koja će nadam se dovesti do promjene vlasti. Taj među korak koji će oni napraviti sada neće previše koristi donijeti ni njima ni građanima Budve.“\nMarković ovako komentariše potez Rađenovića koji je o ostavci prvo obavijestio partiju a ne lokalnu skupštinu koja treba da odluči o njegovom razrješenju:\n„To nije logično jer ga partija nije izabrala na tu funkciju nego skupština. No, znamo kako u DPS funkcionišu te stvari pa je i ovo nekakav logičan slijed događaja sa tim u vezi.“\nLazar Rađenović je došao na čelo Opštine Budva 2011. godine nakon što je uhapšen njegov prethodnik Rajko Kuljača za zloupotrebu službenog položaja u slučaju Zavala, a koji je sada svjedok saradnik tužilaštva.\nRađenović je inače hapšen i u martu prošle godine po nalogu Specijalnog tužilaštva za organizovani kriminal, zbog sumnje da je kao potpredsjednik Opštine zadužen za finansije i član Komisije za javno nadmetanje tokom 2007. godine prilikom kupoprodaje opštinskog zemljišta na brdu Košljun zloupotrijebio službeni položaj i oštetio gradsku kasu za dva miliona eura.\nTada nije podnio ostavku već je svega nekoliko dana po puštanju iz pritvora potpisao saglasnost na Predlog ugovora o kupoprodaji nepokretnosti sa investicionim ulaganjem "Kraljičina plaža - Dubovica".\nInače, Ugovor o zakupu Kraljičine plaže nedavno je u crnogorskom parlamentu oborila opozicija zajedno sa dijelom poslanika SDP što je samo ogolilo dimenzije sukoba unutar vladajuće koalicije i na lokalnom nivou u Budvi ali i na državnom.\nZa SDP u Budvi opoziciona inicijativa o tehničkoj vlasti nije prihvatljiva a da li će podržati kandidata DPS za novog gradonačelnika to kažu zavisi od njegovih referenci i kvaliteta.\n„Ne bih govorio o referencama prethodnika ali je jednostavno neophodno da kada se nalazimo u ovakvoj situaciji znamo reference onoga ko treba da vodi ovaj grad u narednih godinu. Naravno, polje našeg djelovanja je ograničeno predizbornim koalicionim sporazumom. Mi u skladu sa time možemo da se opredijelimo za tu saradnju ali kada je već koalicioni partner nedavno najavio raskid koalicije onda se sa posebnom pažnjom moramo odnijeti prema svim pitanjima a naročito ovako važnom kao što je davanje povjerenja predsjedniku opštine“, kaže za RSE predsjednik SDP u Budvi Mihailo Đurović.


Spahić: U toku anketiranje zdravstvenih radnika, vakcine stižu narednih dana – Tutin Press\nSpahić: U toku anketiranje zdravstvenih radnika, vakcine stižu narednih dana\nDirektor Zavoda za javno zdravlje u Novom Pazaru Šefadil Spahić izjavio je danas da je u toku anketiranje zdravstvenih radnika u ovom gradu i Tutinu za prijem vakcine protiv korona virusa, na osnovu kojeg će odlučiti koliko će doza biti trebovano.\nOn je radiju Sto plus kazao da je u prvom krugu ukupno vakcinisano 75 korisnika i zaposlenih u Gerontološkom centru, kao i 15 zdravstvenih radnika.\n“Pravimo spisak svih zdravstvenih radnika domova zdravlja u Novom Pazaru i Tutinu, Opšte bolnice u Novom Pazaru, Specijalne bolnice u Novopazarskoj Banji i Doma za smeštaj lica ometenih u razvoju u Tutinu koji žele da se vakcinišu i poslaćemo Ministarstvu zdravlja. Očekujemo da u ovom krugu vakcinišemo sve zdravstvene radnike koji su u kovid sistemu, a nisu oboleli”, rekao je Spahić.\nOn je naveo da je Zavod spreman za vakcinaciju, da su dobili frižidere za čuvanje vakcina, kao i da su formirani timovi lekara i medicinskih tehničara koji će vršiti vakcinaciju.\nSpahić je rekao da će se imunizacija ostalih grupa stanovništva odvijati u skladu sa planom vakcinacije koji donesu državni organi.\nOn je ocenio da je epidemiološka situacija u Novom Pazaru i dalje nestabilna i nesigurna, a da su novogodišnji praznici i dolazak velikog broja ljudi iz inostranstva predstavljali dodatne rizike.\n“Ostvaren je veliki broj kontakata zbog čega poslednjih dana raste broj inficiranih i očekujemo da to traje narednih desetak dana. Apelujem na građane da se pridržavaju svih mera kako bismo izdržali još ovaj nalet virusa, a potrudićemo se da što veći broj ljudi vakcinišemo kako bismo ih zaštitili i što pre postigli kolektivni imunitet”, dodao je Spahić.


Nike Jr. Mercurial Superfly 8 Club KM MG | Sport Vision\nInspirisane umećem Kilijana Mbapea, Nike Jr. Mercurial Superfly 8 Club KM MG dečije kopačke donose izgled i osećaj eksplozivne brzine. Dizajnirane su za igru na terenima sa prirodnom i sintetičkom podlogom. Zahvaljujući mekom, rastegljivom i bešavnom delu oko gležnja, ove kopačke sa lakoćom prate svaki pokret stopala čineći ga stabilnim i bezbednim. Teksturno gornjište pruža osećaj kontrole i preciznosti u dodiru sa loptom. Višenamenski potplat sa uglastim kramponima omogućava pouzdanu trakciju od prvog do zadnjeg minuta igre. Specifikacija: Fudbalske kopačke za decu Za igru na prirodnim i veštačkim podlogama Gornjište: sintetika, tekstil Penasti jastučići u gazištu Potplat sa konusnim kramponima za stabilizaciju kretanja .\nInspirisane umećem Kilijana Mbapea, Nike Jr. Mercurial Superfly 8 Club KM MG dečije kopačke donose izgled i osećaj eksplozivne brzine.\nDizajnirane su za igru na terenima sa prirodnom i sintetičkom podlogom. Zahvaljujući mekom, rastegljivom i bešavnom delu oko gležnja, ove kopačke sa lakoćom prate svaki pokret stopala čineći ga stabilnim i bezbednim. Teksturno gornjište pruža osećaj kontrole i preciznosti u dodiru sa loptom. Višenamenski potplat sa uglastim kramponima omogućava pouzdanu trakciju od prvog do zadnjeg minuta igre.


Naslovna/Sport/Lebedev: Neophodan odlučan odgovor države\nOdluka Svjetske antidoping agencije (VADA) ozbiljan je udarac ruskom sportu i neophodan je odlučan odgovor ruskih vlasti, rekao je danas zamjenik predsjednika Dume i član Izvršnog komiteta Ruskog fudbalskog saveza Igor Lebedev.\n“To je snažan udarac za ruski sport. Prema mom mišljenju, neophodna je odlučna akcija naše zemlje, prije svega predsjednika, jer je upravo u njegovoj moći da sada uvede red u toj oblasti u Rusiji”, istakao je Lebedev, prenosi “Sputnjik”.\nVADA je suspendovala Rusiju sa međunarodnih takmičenja na četiri godine.\nNa ovaj način Rusija je izgubila pravo da organizuje međunarodna sportska takmičenja i podnosi zahtjeve za njihovu organizaciju.\nSportisti ne mogu da učestvuju na olimpijskim i svjetskim prvenstvima pod nacionalnom zastavom.\nAkcija Rusija sport takmičenja\nĐoković za samo 50 minuta “počistio” Puja i prošao u polufinale\nRusi “namirisali” alkohol u svemirskoj stanici, žalili se NASA


Ko su favoriti za pobednika Evrovizije na kladionicama? - Scena - Dnevni list Danas\nPočetna » Scena » Ko su favoriti za pobednika Evrovizije na kladionicama?\nPogledajte kako se kotira predstavnica Srbije\n3Piše: D. Rakić 18. maja 2019. 07.12 Izmenjeno: 20. maja 2019. 04.02\nDankan Lorens - Holandija; Foto: EPA-EFE/ABIR SULTAN\nAktuelni favorit takmičenja je Dankan Lorens iz Holandije i njegova pesma „Arkada“, a ukoliko se ostvare predviđanja kladionica, ovo bi bila peta pobeda Holandije, koja je poslednji put pobedila 1975. godine.\nNa drugom i trećem mestu za sad se nalaze Australija i Švedska, odnosno Kejt Miler Hajdke sa pesmom “Bez gravitacije” i Džon Lundvik sa pesmom “Kasno za ljubav”.\nSrbija se kotira bolje od predstavnika ostalih država članica nekadašnje Jugoslavije jer prema kvotama većine kladionica na listi 26 takmičarskih zemalja Srbija drži 15. mesto po mogućnosti da pobedi na Eurosongu, dok se Severna Makedonija nalazi na 17. mestu, a Slovenija na 21. poziciji.\nMeđu zemljama u regionu mesto u finalu izborila je i Albanija, koja se kotira na 24. mestu od 26 takmičarskih zemalja.\nCrna Gora, odnosno grupa D mol sa pesmom “U raju”, kao i predstavnik Hrvatske, Roko Blažević sa pesmom “San”, nisu prošli dalje.\nU drugoj polufinalnoj večeri, svoj plasman obezbedili su predstavnici Severne Makedonije, Holandije, Albanije, Švedske, Rusije, Azerbejdžana, Danske, Norveške, Švajcarske i Malte.\nIz prve polufinalne večeri će im se u subotu pridružiti Srbija, Grčka, Belorusija, Kipar, Estonija, Češka, Australija, Island, San Marino i Slovenija.\nPored pomenutih zemalja koje su svoje učešće obezbedili takmičenjem, direktan prolaz u takmičenje imaju Velika Britanija, Italija, Španija, Nemačka, Francuska i domaćin Izrael.\nFinale će biti održano večeras u „Expo“ hali u Tel Avivu, a na njemu će u revijalnom delu nastupiti pop zvezda Madona, koja će tom prilikom otpevati dve pesme, što je potvrđeno nakon višenedeljnih pregovora.\nOve godine Bugarska i Ukrajina neće učestvovati na takmičenju – Bugarska iz finansijskih razloga, dok ukrajinski pobednik nije hteo da potpiše ugovor, a njihov drugi i treći izbor je odbio da ide u Tel Aviv.\nRaspored prvih 13 takmičarskih pozicija, prema preseku stanja više svetskih kladionica izgleda ovako:\ndankan lorens arkada, evrovizija 2019, kruna nevena bozovic, Nevena Božović, tel avivTel Aviv/Beograd\n18. maja 2019. u 10.28\nBas fino sto Australija ucestvuje na pesmi evrovizije. Hahaha!\nDanska Rusija Azerbejdzan Makedonija Estonija .!?\nGoran Nastic kaže:\n18. maja 2019. u 22.55\nJa kad sam isao u skolu ucio sam da se Australija nalazi negde na istoku,izgleda da se Evropa spojila sa Australijom a da ja to nisam cuo,ova manifestacija je postala farsa


Ruska korporacija „Rosteh“ proširuje saradnju sa Republikom Srpskom - 30.08.2019, Sputnik Srbija\nDržavna korporacija „Rosteh“ i Vlada Republike Srpske potpisali su memorandum o saradnji u okviru Međunarodnog avijaciono-kosmičkog salona „MAKS-2019“. Oni su... 30.08.2019, Sputnik Srbija\nrusija, svet, vesti, republika srpska (rs)\n13:14 30.08.2019 (Osveženo: 13:15 30.08.2019)\n© Sputnik / Aleksandr Galьperin / Uđi u foto-galerijuŠtand "Rosteha" na Međunarodnom ekonomskom forumu u Sankt Peterburgu\nSa strane Republike Srpske dokument je potpisao premijer Radovan Višković, a od „Rosteha“ zamenik generalnog direktora korporacije Dmitrij Lelikov. Potpisivanje je održano tokom posete delegacije Republike Srpske Ruskoj Federaciji.\n„Mi smo se dogovorili o razvoju saradnje u sferi IT, obrazovanja, medicine i farmacije, kao i u sferi poljoprivrede. Uveren sam da će potpisivanje dokumenta dati dodatni impuls razvoju trgovinsko-ekonomskih odnosa između Rusije i Republike Srpske i otvoriti nove perspektive za uzajamno korisno partnerstvo“, rekao je zamenik generalnog direktora državne korporacije „Rosteh“ Dmitrij Lelikov.\nSporazumom su predviđeni zajednički rad na prioritetnim inovacionim projektima i stvaranje uslova za njihovu upotrebu. Osim toga, sporazum predviđa korišćenje perspektivnih tehnoloških rešenja, vezanih za tehnologije „pametnih gradova“ i „sigurnog grada“, kao i istraživanja i izrade perspektivnih tehnologija i tehničkih rešenja za realizaciju projekata razvoja digitalnih ekonomija.\n„Rosteh“ namerava da proširi nomenklaturu isporuka Republici Srpskoj i zainteresovan je za prenos svoje proizvodnje u Republiku. Na primer, holding „Švabe“ je spreman da modernizuje medicinskom opremom kliničke centre i bolnice u Republici. Kompetencije holdinga omogućavaju da se organizuje proizvodnja led sijalice na teritoriji Republike.


U postpopisnoj anketi nema 11 odsto lica iz glavnog popisa – mojKontakt portal – Radio Televizija Kontakt\nRezultati popisa u BiH biće objavljeni u četvrtak\nU postpopisnoj anketi nema 11 odsto lica iz glavnog popisa\nZavod za statistiku Republike Srpske tvrdi da postpopisnom anketom u BiH, odnosno ponovnim popisivanjem lica na reprezentativnom uzorku popisnih krugova, na terenu nije pronađeno 11 odsto lica koja su popisana u glavnom popisu stanovništva i domaćinstava iz 2013. godine. U otvorenom pismu šefu Delegacije EU u BiH Larsu-Gunaru Vigemarku, Zavod navodi da je hitan povod za ovakvo obraćanje da Vigemark i javnost na vrijeme saznaju kako se na izuzetno neobjašnjiv način priprema teren da bi rezultati popisa koje je objavila Agencija za statistiku BiH bili verifikovani kao fer i nepristrasni, iako je očigledno da za to ne postoje ni najosnovniji uslovi.\n“Uzimajući u obzir preliminarne analize Radne grupe za postpopisnu anketu, evidentno je da postoji velika vjerovatnoća da je stopa više popisanih lica veoma visoka u poređenju sa sličnim indikatorima kvaliteta obuhvata u regionu. U skladu s tim smatramo veoma važnim ulaganje maksimalnog napora da se na što korektniji način izvrši ocjena pomenutog parametra”, navode iz Zavoda, napominjući da Vigemarkove stavove o popisu smatraju objektivnim.\nUz podsjećanje da je osnovna svrha postpopisne ankete kvantifikovanje grešaka obuhvata popisa koristeći stope više i manje popisanih lica, iz Zavoda ističu da su ti indikatori od velikog značaja za korisnike podataka popisa, jer daju konkretnu mjeru kvaliteta podataka popisa.\n“Trenutno u toku rada na izradi strategije ocjenjivanja indikatora kvaliteta obuhvata eksperti tehničke podrške iznijeli su mišljenje da se postpopisna anketa ne može koristiti za izračunavanje stope više popisanih lica, jer od samog početka nije dizajnirana s tom svrhom i da svi pokušaji ocjenjivanja tog indikatora ne mogu biti korektni, niti se interpretirati kao učešće lica koja ne pripadaju ciljnoj populaciji popisa”, navodi se u otvorenom pismu.\nIz Zavoda ističu da takav stav nije u skladu sa nalazima u izvještaju sa prethodne misije ovih eksperata, u okviru tehničke podrške.\nU pismu se naglašava da ovo nedvosmisleno znači da eksperti nisu sigurni šta se može, a šta ne može uraditi koristeći podatke postpopisne ankete, jer u dvije uzastopne misije imaju dva dijametralno različita stava.\nIz Zavoda za statistiku Srpske smatraju da eksperti tehničke podrške nemaju jasno mišljenje o strategiji ocjenjivanja indikatora kvaliteta popisa stanovniištva, kao i da svjesno zanemaruju očigledne činjenice koje su bile od ključnog značaja za indikatore kvaliteta.\nImajući u vidu značaj postpopisne ankete, Zavod za statistiku Srpske insistira da se prekine sa takvom praksom, jer će u suprotnom svi indikatori kvaliteta, sa velikom vjerovatnoćom, biti pristrasni i kao takvi neće korisnicima podataka popisa pružiti adekvatnu osnovu za kvalitetno donošenje zaključaka.\n“Drugim riječima, očigledno je da međunarodni eksperti pokušavaju da suprotno Zakonu o popisu `sruše` postpopisnu anketu kao međunarodno priznati postupak kojim se ocjenjuje kvalitet popisa”, smatraju u Zavodu za statistiku Republike Srpske.\nIz Zavoda tvrde da je evidentno da povjerenja u popis nema i da Međunarodna monitoring misija očigledno nije uspjela u toj misiji, a nema ni uslova za verifikaciju fer i nepristrasnog popisivanja.\n“Neće ga ni biti, dok su na terenu pristrasni pojedinci, za koje želimo da vjerujemo da nisu poslati sa ciljem rušenja ili prepravljanja postpopisne ankete. Sigurni smo da EU nije izdvajala novac i vršila pomoć u popisu za ovakve namjene”, ističu iz Zavoda za statistiku Srpske.\nOvim pismom Zavod blagovremeno upozorava na pokušaj da se izvrši zaobilaženje propisa i sruši svrha i rezultati postpopisne ankete, što ne može dozvoliti, pa se obratio Vigemarku i široj javnosti s ciljem da takve aktivnosti budu odmah spriječene.\nOpet ništa od dogovora o kolektivnom ugovoru\nZakasnio na let pa prijavio da je u avionu bomba


NovaEnergija.net » Ocide Construcción Ocide Construcción – NovaEnergija.net\nHome Tags Posts tagged with "Ocide Construcción"\nNaravno da već par godina umiremo od smeha zvog neprikladnog korišćenja Google Translate servisa, pa je danas “ljuti paradajz” osvanuo kao “angry tomato” u nekom restoranu… Ali, na kraju krajeva, ljudi moraju da uzmu prevodioce da urade neke stvari da ne bi ispali smešni. Ili ne moraju, ako su toliko ubeđeni da će dobiti posao? E upravo se ovo desilo na liniji Hrvatska-Španija pre mesec dana.\nNaime, kako pišu Poslovni dnevnik i Novi list, kompanija Slavča d.o.o. iz Nove Gradiške u postupku javne nabavke raspisala je konkurs za projekt razvoja vodno-komunalne infrastrukture aglomeracije Nova Gradiška, za izgradnju uređaja za pročišćavanje otpadnih voda. Na tender se javilo 11 firmi, a španska kompanija »Ocide Construcción« dostavila je ponudu na dosad neviđenoj verziji hrvatskog jezika, tako da čak i stručnim osobama nije bilo jasno ni moguće dokučiti o čemu se tu radi.\nNo uprkos ovome, njihova ponuda s PDV-om vredna je 35,5 miliona kuna i ocenjena je najboljom, pa je tako posao dobila kompanija sa sedištem u Valensiji koja se za vrlo važan posao umesto prevodiocima poslužila “Google Translateom”.\nOvo su neke od rečenica iz ponude španske kompanije:\nJeste išta razumeli?\nIzvori: Novi list, poslovni.hr\nGoogle Translate (ni)je prepreka… kad znate šta radite was last modified: October 12th, 2015 by Žikica Milošević


Borba protiv članstva Kosova u Unesku i Interpolu – Indeks Vesti – Najvažnije vesti iz Srbije i regiona\nNaslovna > Srbija Danas > Politika > Borba protiv članstva Kosova u Unesku i Interpolu\nBEOGRAD – Priština još nije predala zahtev za članstvo Kosova u Unesku i ako to ne učini do septembra nema izgleda da bi o tome moglo da se odlučuje ovog novembra, prenosi RTS.\nTakav zahtev može da se preda tek pošto bude formirana nova vlada u Prištini, a šef srpske diplomatije Ivica Dačić ne brine o ishodu mogućeg glasanja.\n“Kosovo, kako oni zovu tu tvorevinu, ne može da reši svoja pitanja bez saglasnosti Srbije. Mi ne prihvatamo jednostrane poteze, u nekim organizacijama je potrebna dvotrećinska većina”, kaže Dačić za RTS.\nVeć u ovo vreme, pre dve godine, intenzivno se lobiralo i bilo je jasno da će zahtev biti predat.\n“Ove godine Kosovo još nije podnelo takav zahtev, odnosno nije pokušalo da podnese takav zahtev jer je svaki zahtev paradržava, kao što je Kosovo, skopčan s nizom proceduralnih problema. Nema takvog lobiranja s kosovske strane, iako su neke aktivnosti kosovskih diplomata u Francuskoj bile zapažene prethodnih meseci”, rekao je ambasador Srbije pri Unesku Darko Tanasković.\nPoznavaoci prilika na Kosovu i Metohiji kažu da Unesko nije bio prioritet odlazeće kosovske vlade, a slično je i sa Interpolom. O članstvu u toj instituciji glasaće se u septembru. U Prištini očekuju protivljenje Rusije i Kine tom zahtevu.\n“Zabrinut sam što je vrlo malo vremena, u periodu kada se očekuje promena vlasti, dakle, ne deluje da imamo institucionalnu i diplomatsku mobilizaciju za članstvo u Interpolu na vreme”, smatra Burim Ramadani, analitičar za pitanja bezbednosti.\nKada je reč o Interpolu, tu je situacija kompleksnija. Zahtev je već predat. Čekala se provera ispunjenosti kriterijuma za članstvo u toj organizaciji.\n“Malo je situacija komplikovanija jer se kandidovala i Palestina i sad treba detaljno objasniti u čemu je razlika između Palestine kao kandidata i Kosova”, ističe Dačić.\nO članstvu u Interpolu glasaće se u Pekingu, na septembarskoj sednici Generalne skupštine te organizacije.